PTK 36/2017/6 vp\n19.17 Kari Kulmala ps\n19.25 Reijo Hongisto ps\n19.32 Eeva-Maria Maijala kesk\n19.39 Eerikki Viljanen kesk\n19.41 Kari Kulmala ps\n19.45 Hannu Hoskonen kesk\n19.51 Markku Eestilä kok\n19.57 Eeva-Maria Maijala kesk\n20.02 Reijo Hongisto ps\n20.07 Ari Jalonen ps\n20.09 Hannu Hoskonen kesk\n20.13 Markku Eestilä kok\n20.14 Kari Kulmala ps\nTorstai 6.4.2017 klo 16.00—21.39\nArvoisa puhemies! Esityksessä ehdotetaan muutettavaksi metsästyslakia. Muutoksen keskeinen tavoite on saada metsästystä koskevat säännökset ajan tasalle. Valitettavasti joudun tässä vaiheessa toteamaan, että tavoite ei onnistu tai jää ainakin tältä osin vielä torsoksi.\nEsitys sisältää paljon muutoksia. Esitetään muun muassa, että ministeriö voisi jatkossa rajoittaa tietyn lajin metsästystä määräajaksi asettamalla metsästäjäkohtaisen saaliskiintiön. Lakiin halutaan lisätä myös saalisilmoitusvelvollisuutta koskeva pykälä. Pykälää sovellettaisiin esimerkiksi villisian metsästyksessä. Mielestäni tällä hetkellä villisian metsästystä tulisi suosia kaikin mahdollisin keinoin. Sikaruton leviäminen villisian kautta Suomeen tuhoaisi suomalaisen sianlihantuotannon.\nRajoitusten ja ilmoitusvelvollisuuksien lisäksi esityksen tarkoituksena on sallia pienten hirvieläinten sekä villisian metsästys jousiaseella. Mielestäni tämä on hyvä ja ajankohtainen muutos. Pidän myös perusteltuna sitä, että jousiaseella valkohäntäpeuraa tai villisikaa metsästävän on suoritettava ampumakoe. Jo tällä hetkellä voimassa olevan metsästyslain 21 §:n mukaan kuusipeuraa, saksanhirveä, japaninpeuraa, metsäkaurista, hirveä, valkohäntäpeuraa, metsäpeuraa tai karhua rihlatulla luotiaseella metsästettäessä ampujana saa toimia ainoastaan se, joka on suorittanut ampumakokeen, joten tämä ampumakoe jousimetsästäjälle on tältäkin osin perusteltua. Samalla pitäisi kuitenkin myös ymmärtää villisian vaarallisuus silloin kun se on haavoittunut.\nMetsästysaseen kuljettamista koskevaa säännöstä halutaan muuttaa niin, että jatkossa erillistä poliisin myöntämää lupaa ei tarvitsisi hakea. Lakiin on tarkoitus kirjata yksityiskohtaisesti tapaukset, joissa ampuma-aseen kuljettaminen olisi sallittua. Tämä on hyvä muutos ja mahdollistaa entistä helpommin metsästysaseen kuljettamisen myös pyörätuolilla kulkevalle vajaakuntoiselle metsästäjälle. Toki aikaisemminkin on voinut luvan saada Suomen riistakeskuksen kautta, mutta rehellisesti ja kokemusta omaavana voin sanoa, että luvan saanti on ollut tosi vaikeaa ja byrokraattista. Mielestäni pyörätuolilla kulkevalle henkilölle, varsinkin silloin kun siinä on se moottori, voitaisiin automaattisesti myöntää tämä lupa kuljettaa asetta silloin kun hänellä on niin sanottu invapysäköintilupa ja hän selvästi joutuu käyttämään metsästäessään pyörätuolia tai muuta vastaavaa moottoroitua kulkuvälinettä. Se olisi osaltaan sitä byrokratianpurkua.\nSuurpetojen ravinnolla ja haaskalla houkuttelu on esityksen mukaan tarkoitus kieltää mutta kuvaamiseen ja katseluun syntynyt elinkeinotoiminta sallia. Pienpetojen ravinnolla houkuttelun kieltoa ei esityksessä ole. Haaskanpidosta ja ravintohoukuttimen käyttämisestä säädetään tällä hetkellä vain karhun metsästyksen osalta metsästyslain 33 §:n 2 momentissa. Suurpetojen houkuttelusta ei ole metsästyslaissa muita säännöksiä.\nMetsästyslain 33 § uudistettiin edellisellä vaalikaudella. Lain perusteluissa on ravintohoukuttimien — eli viljapellot, riistapellot, riistalaitumet — kohdalla kirjaus, joka tekee lain noudattamisen metsästyksessä erittäin hankalaksi: Viljapellolta saa käynnistää karhun metsästyksen mutta karhua ei saa ampua viljapeltoon, josta sato on vielä korjaamatta. Riistalaitumelta, riistapellolta tai niiden läheisyydestä karhujahtia ei saa aloittaa. Se tulkitaan lain mukaan ravintohoukuttimen käytöksi. Tästä voin esimerkin sanoa, että koirahan ei tätä välttämättä tiedä. Koira kulkee omia polkujaan ja voi ihan yhtä hyvin sen karhun jäljen löytää siitä pellon läheltä, ja karhu tulee ammutuksi kauempana pellosta, mutta siinä metsästäjä helposti syyllistyy sitten metsästysrikokseen. Karhun metsästyksessä on usein metsästysalueita, joilla lyhyiden välimatkojen sisällä on viljapeltoja, riistalaitumia sekä riistapeltoja. Tällaisella alueella karhunmetsästys on tarpeettoman vaikeaa nykylainsäädännön mukaan, ja tämä tulee korjata tämän hallituksen esityksen käsittelyn aikana.\nYksi tärkeimmistä ongelmista karhunmetsästyksessä on, että tätä riistalaitumen tai riistapellon läheisyyttä ei ole metsästyslaissa tai asetuksessa erikseen rajattu. Onko läheisyys siis 50 vai 500 metriä vai jotain muuta? Joissain maakunnissa tulkintaa pyydetään paikalliselta poliisilta. Vaikka poliisi ei olisi koskaan metsästänyt, hänen pitää tämä päätös antaa, kun häneltä kysytään — vaikka poliisi ei olisi virassaan lainlaatija. Poliisi on kuitenkin mahdollisen metsästysrikoksen sattuessa esitutkinnan käynnistäjä sekä toteuttaja. Poliisi saattaa antaa metrimäärää kysyttäessä jokaisessa maakunnassa erilaisen vastauksen metsästäjille, koska heillä ei ole erillistä ohjeistusta tulkintaan. Tämä ei ole metsästäjien yhdenvertaisuus- ja tasapuolisuusperiaatteiden mukaista.\nPitäisin myös hyvänä, ettei kuvaushaaskoja saa pitää ihan kuka tahansa. Luvan tulisi olla suorassa yhteydessä siihen, paljonko on kuvaushaaskan liikevaihdon osuus henkilön kokonaisliikevaihdosta. Olisiko se esimerkiksi 30 prosenttia vai 50 prosenttia koko liikevaihdosta, jääköön eduskunnan ratkaistavaksi.\nArvoisa puhemies! Hallitus esittää useita kannatettavia muutoksia metsästyslakiin, ja erityisesti haluan keskittyä esityksen myönteisyyteen ja kehittämishaluun, mitä tulee jousimetsästystä kohtaan. Eli jousimetsästysoikeutta oltaisiin laajentamassa suurempaan riistaan ja samalla asetettaisiin tällaiseen metsästykseen ampumakoevaatimus. Jousimetsästystä en itse varsinaisesti ole harrastanut, mutta jousiammuntaa tuntevana sanoisin, että meillä Suomessa ollaan oltu vuosikaudet jäljessä jousimetsästykseen liittyvissä asioissa. Vieläkin jää siinä mielessä kehitettävää, että on vaikea ymmärtää, miten vaikka Amerikassa kaatuu noin kaksi kertaa suurempi hirvi tai karhu jousella mutta Suomessa ne olisivat niin sitkeitä, ettei niitä voi jousella edelleenkään metsästää. Joka tapauksessa tämä lakiesitys kuitenkin vie tätä jousimetsästyksenkin asiaa parempaan suuntaan ja on siksi kannatettava.\nArvoisa herra puhemies! Lakiesityksen tavoitteena on ajantasaistaa metsästyslakia. Pidän tärkeänä ja kannatettavana saattaa nykyinen, ajastaan jäänyt metsästyslaki vastaamaan tämän päivän tarpeita. Tästä pisteet hallitukselle.\nEsityksessä on monta hyvää ja kannatettavaa kohtaa, joista nostan esiin mielestäni kaksi tärkeintä.\nEnsimmäisenä selkeänä parannuksena nykykäytäntöön verrattuna on selkiyttää säädöstä kuljettaa maastossa metsästysasetta moottorikäyttöisessä ajoneuvossa. Nykykäytännön mukaan, jos metsästäjä kaataa vaikkapa hirven taikka karhun kauaksi tiestä ja tämä eläin noudetaan tienvarteen traktorilla taikka mönkijällä, joutuu eläimen kaataja kävelemään moottorikäyttöisen ajoneuvon perässä eikä saa nousta sen kyytiin. Jos metsästäjä haluaa matkata tienvarteen samalla kyydillä, jolla kuljetetaan hänen kaatamaansa eläintä, pitää hänen jättää metsästysaseensa maastoon eläimen kaatopaikan viereen. Metsästäjä ja ase eivät saa olla samaan aikaan maastossa liikkuvassa moottorikäyttöisessä ajoneuvossa. Tämä ei tietenkään ole millään tavalla järkevää toimintaa. On edesvastuutonta jättää ase maastoon vain sen takia, että voi itse matkata kulkuneuvon kyydissä tienvarteen yhdessä saaliinsa kanssa.\nToteutuessaan tämä lakiehdotus mahdollistaa järjen käytön myös tässä asiassa. Metsästäjä saa nousta myös maastossa moottorikäyttöisen ajoneuvon kyytiin aseensa kanssa silloin, kun sillä noudetaan metsästyssaalista, taikka kokiessaan elävänä pyytävää loukkua taikka jalkanarua. Laki ei edelleenkään sallisi kuljettaa metsästysasetta moottorikäyttöisellä ajoneuvolla missä tahansa ja miten tahansa.\nToinen selkeä parannusehdotus on lisätä jo nykyisin jousella metsästettävien eläinten luetteloon esimerkiksi metsäkauris, valkohäntäpeura, villisika ja mufloni. Itse ruutiaseella metsästävänä arvostan erittäin korkealle jousimetsästyksen. Jousen käyttö metsästykseen onnistuu vain metsästettävien eläinten elintavat hyvin tuntemalla, ja saalismäärät jäävät vähäisiksi. Jousella metsästäminen on myös turvallisempaa kuin ruutiaseella, sillä nuoli harvoin lentää niin pitkälle kuin hauli taikka luoti. Niin sanotut takavaara-alueet jäävät aivan olemattomiksi ruutiaseisiin verrattuna. Mielestäni myös tämä on aivan erinomainen uudistus metsästyslakiin.\nLakiesityksessä olevien erittäin hyvien ja kannatettavien kohtien vastapainona esityksessä on joitakin kohtia, jotka mietityttävät ja askarruttavat ainakin minua. Metsästäjiltä saamani palautteen perusteella en ole ajatusteni kanssa aivan yksin. Lakiesityksessä kielletään ravintohoukuttimen käyttö karhunpyynnissä. Ravintohoukuttimen käyttö kieltämällä tavoitellaan sitä, että suurpedot eivät tottuisi ihmisten hajuun käydessään maastossa ihmisten asettamilla haaskoilla. Ensi vaikutelmalta ajatus vaikuttaa oikein loogiselta. Hieman pitempään pohdiskeltaessa mietteet voivat vaihtua kysymykseen: miten karhu erottaa, kuka on tuonut maastoon kirjolohien perkuujätteitä — onko tuojalla ollut olkapäällään kameralaukku vai ampuma-ase? Minun ymmärrykseni mukaan kontio ei kykene erottelemaan haaskantuojasta muuta kuin sen, että ihminen on perkuujätteet taikka sianruhot maastoon kipannut.\nJos eläin saa ravintoa ihmisen tekemältä haaskalta, on mielestäni aivan sama, kuka sen haaskan tekee, kuvaaja vai metsästäjä. Minun mielestäni haaskojen tekeminen pitää kieltää kaikilta taikka sallia myös metsästyksessä käytettäväksi. Tässä pitää olla selvä ja selkeä raja. Minun on erittäin vaikea ymmärtää, että kuvaaja saa rahdata sianruhoja maastoon mutta metsästäjä ei saa. Näiden haaskojen ympärillä, tienoolla ja välissä tapahtuvaa karhunmetsästystä on erittäin hankalaa valvoa. Jos ravintohoukuttimelta metsästäminen sallittaisiin, ei olisi ongelmia myöskään valvonnassa. Vastaavasti, jos ei olisi maastossa yhtään haaskaa, ei olisi tulkintavaikeuksia myöskään ravintohoukuttimen käytön suhteen. Kun tavoite on estää eläinten hakeutumista ihmisasutuksen piiriin, niin ainakin minä ajattelen niin, että jos eläin kaadetaan haaskalta, ei ainakaan se eläin enää hakeudu asutuksen piiriin. Uskon myös, että eläin oppii varomaan haaskoja ja sitä kautta myös ihmisten hajuja, jos eläimen ollessa haaskalla sen vierestä kaatuu toinen eläin. Niin sanottu paukkuarkuus ja sitä kautta arkuus hakeutua ihmisasutusten piiriin leviää äkkiä eläimiin. Joko—tai, mutta ei mitään siltä väliltä. Tämä on monen metsästäjän mielipide.\nArvoisa herra puhemies! En myöskään pidä tarpeellisena laajentaa saalisilmoitusten tekoa nykyisestä. Moni kantaa lompakossaan eri kauppaketjujen bonuskortteja, joista näkee, mistä mitäkin on ostettu ja missä kaupassa kulloinkin on käyty. En näe hyvänä, että metsästäjille sälytetään velvollisuus ilmoittaa, montako jänistä on ampunut tai montako lintua on eräksi saatu. Minä en halua lisätä enää metsästäjille holhouskulttuuria, kun sitä muuallakin on jo aivan kohtuuttomasti. — Kiitoksia.\nArvoisa puhemies! Kiitos tästä esityksestä, tässä on useita hyviä kohtia, mutta muutamaan minä haluaisin erityisesti nyt sitten kiinnittää huomiota.\nEnsimmäinen kohta, mihin todella pahasti kiinnitän huomiota, on tämä 34 a § eli ravintohoukutin, jossa karhun, suden, ahman ja ilveksen metsästyksen valvonnan tehostamiseksi näiden lajien tarkoituksellinen houkuttelu ravintoa hyväksi käyttäen on kielletty. Hyvä näin, mutta sitten tämä 3 momentti: "Yritys, jonka kaupparekisteriin ilmoitetun toiminnan laatu tai toimiala on luontokuvaus- ja katselutoiminta, saa kuitenkin pitää maastossa ravintohoukutinta karhun, suden, ahman ja ilveksen houkuttelemiseksi." Minä en voi hyväksyä tällaista luonnon tasapainon rikkomista. Tässä sekoitetaan täysin luonnon biodiversiteetti, luonnon normaali elämä ja tasapaino. Miten meillä voidaan oikeasti luontoa ja ympäristöä suojella tällä tavalla, että annetaan luontoon karhuille, susille, ahmoille houkutukseksi ruokaa ja sitten mennään valokuvaamaan tätä asiaa. Tämä on todella täydellistä luonnon olosuhteiden rikkomista. Erityisen paha tilanne tämä on poronhoitoalueella. Me olemme tässä salissa keskustelleet monta kertaa petovahinkojen korvaamisesta, mutta sitten kuitenkin annetaan tämmöinen mahdollisuus haaskakuvaamiseen. Parhaissa paikoissa saattaa olla 20—30 eri karhua, jotka ovat haaskalla siellä syömässä niitä haaskoja. Mitä siinä tapahtuu? Lähialueella kuolee hyvin paljon poroja, porot ovat vasattomia, sillä kyllähän ne karhut varmasti syövät paljon muutakin kuin niitä haaskoja ja ne syövät kaiken muunkin luonnon eläimistön siitä ympäristöstä. Tätäkö me Suomessa haluamme tehdä? Me haluamme todellakin rikkoa luonnon olosuhteita, ja pahinta tässä on se, että monet luonnonsuojelijat, luontoaktivistit tukevat ja kannattavat vielä tätä toimintaa, joka rikkoo näin pahasti luonnon tilannetta. Tässä oli tämä kohta.\nSitten toinen kohta tässä laissa on tämä aseen kuljettaminen, 35 §. Voimassa olevassa laissa on valtuutus valtioneuvoston asetuksella säätää tarkemmin poronhoitotyötä suorittavan poromiehen aseen kuljetuksesta. Tämä valtuutussääntö tulisi kumotuksi, mutta poronhoitotyötä suorittavan poromiehen katsottaisiin jatkossa täyttävän muun hyväksyttävän perusteen, jolloin paliskunnan poroisännän esityksestä jatkossa Suomen riistakeskus myöntäisi poronhoitotyötä suorittavalle poromiehelle luvan kuljettaa moottorikäyttöisellä ajoneuvolla maastossa metsästysasetta. Tämä kuulostaa ihan hyvältä. Toivon mukaan tämä myöskin saadaan pelittämään ja toimimaan niin, että poromiesten aseenkuljetusasia olisi jatkossa joustavaa ja sitten todellakin vähennettäisiin sitä turhaa byrokratiaa, mitä on tällä hetkellä ollut tämän asian kanssa. Toivottavasti homma lähtee pelittämään. Minulle ihan varta vasten yksi poroisäntä sanoi, että sano nämä terveiset siellä salissa eteenpäin, että kuinka tärkeä asia on, että tämä saadaan kulkemaan joustavasti.\nSitten otan esille asian, mikä on Savukosken kunnan osalta kaikkein tärkein, nimittäin metsästyslain 8 §. Se ei tullutkaan tähän lakiin matkaan. 8 § kertoo kotikunta-asiasta, että henkilöllä, jolla on kotikunta Lapin tai Kainuun maakunnassa tai Pudasjärven, Kuusamon tai Taivalkosken kunnassa, on kansallispuistoissa oikeus metsästää. Mutta nyt sitten Savukosken kunta on kirjoittanut ihan tämmöisen virallisen kirjeen ja toivomuksen, että jotakin tämän kanssa tehtäisiin. Nimittäin kotikuntalaki on muuttunut ja Savukosken kunnassa on havaittavissa, että muuttuneen kotikuntalain antamaa mahdollisuutta vaihtaa kotikuntaa jopa useampaan otteeseen vuoden aikana on käytetty hyväksi harjoitettaessa metsästystä valtion mailla. Paikalliset asukkaat ovat saaneet oikeuden harjoittaa metsästystä UK-puiston alueella, kun kansallispuisto on perustettu. Metsästysoikeus on yksi paikallisille ihmisille UK-puiston aiheuttamista haitoista osoitetun kompensaation muoto. Kuluneen syksyn aikana UK-puiston alueella on tehty havaintoja entuudestaan tuntemattomista metsästäjistä, jotka ovat kuitenkin esittäytyneet paikkakuntalaisiksi. Kyseessä ovat mitä ilmeisimmin henkilöt, jotka tosiasiassa eivät asu Savukoskella vaan ovat muuttaneet kirjansa Savukoskelle kanalintumetsästyksen ajaksi. Tilanne tulee korjata muuttamalla metsästyslain 8 §:ää vastaamaan verotusmenettelylain 5.1 §:n säädöstä. Tällöin metsästysoikeus valtion mailla määräytyisi vuoden viimeisen kalenteripäivän mukaan. Jos siis henkilö olisi kirjoilla vuoden viimeisenä päivänä esimerkiksi Savukoskella, olisi hänellä oikeus metsästää seuraavan vuoden alusta Savukoskella. Tällöin saataisiin tukittua kotikuntalain muuttumisesta seurannut porsaanreikä.\nMistä tässä on kysymys? Tämähän voi kuulostaa siltä, että hyvä, että tulee metsästysturisteja. Mutta Savukosken kunta on metsästysalueista se, jonne on kaikkein eniten halukkaita tulijoita. Kestää puoli minuuttia, kun Savukoskelle valtion maille kaikki luvat on myytynä, elikkä sinne todellakin olisi halukkaita tulemaan enemmän, ja kyllä silloin haluttaisiin savukoskelainen olla, kun aletaan näillä metsästyslupaoikeuksilla elämään. Mutta paikallisille asukkaille se metsästysoikeus, paikallinen erityisoikeus, on todella merkittävä ja iso asia. Se on saatu taisteltua, sillä tavalla että on jotakin edes, koska eihän siellä niin hirveästi niitä harrastusmahdollisuuksia ole. Jos siinä kävisi niin, että se olisi kaikilla käytettävissä, niin kuin tässä nyt voisi käyttää kotikuntalain väärinkäytöllä hyväksi sitä tilannetta, niin sen jälkeen tämä oikeutus olisi myös paikallisilta pois, ja niiden vähäisten oikeuksien ja mahdollisuuksien, mitä meillä erityisiä asioita on, kyllä pitää olla pyhiä, ja meidän pitää kunnioittaa niitä ja niiden mukaan toimia. Harmi, että me emme sitä ainakaan vielä tähän lakiesitykseen saaneet matkaan, mutta toivottavasti sitten vielä valiokunnassa tämän asian yhteydessä tulee käsittelyyn, että voisiko tämän asian kanssa jotakin alkaa tekemään.\nArvoisa puhemies! Nyt käsittelyssä olevassa metsästyslain muutosesityksessä tavoite on päivittää metsästystä koskevat säädökset ajan tasalle, ja hyvä niin.\nAmpumakoe on Suomessa ollut pakollinen hirvien metsästäjille vuodesta 1959. Koetta on kehitetty paljon vuosien varrella, ja nyt on taas tarve uudelle muutokselle. Nyt muutos koskee jousimetsästystä, joka on kasvattanut suosiotaan aika lailla jousien kehittymisen tahdissa. Jatkossa on tehokkailla jousilla myös mahdollista metsästää suurempaa riistaa, ja siksi metsästyslain ampumakoetta koskevaa sääntelyä on muutettava huomioiden jousimetsästys siten, että myös jousiaseella metsästävän henkilön pitää suorittaa ampumakoe ennen suurikokoisten riistaeläimien metsästystä. Pidän tätä esitystä hyvänä. Tähän asti ampumakoevelvollisuus on koskenut rihlatulla aseella metsästävää.\nPidän hyvänä myös, että hirvieläinten pyyntilupaan, pyyntilupamenettelyyn ja yleisesti metsästyksen johtajaan liittyviä säännöksiä täsmennetään tässä esityksessä.\nArvoisa puhemies! Metsästysaseen kuljettamista koskevaa säännöstä täydennetään tällä esityksellä. Nykyinen laki kieltää aseiden kuljettamisen moottoroiduilla ajoneuvoilla maastossa ja on rajanvedoltaan vanhentunut. Edustaja Kulmala täällä kuvasi hyvin sitä, että näillä muutoksilla mahdollistetaan esimerkiksi moottoroiduilla pyörätuoleilla tai muulla kulkemisen apuvälineillä aseen kuljettaminen luvallisesti myös maastossa. Metsästäjien keski-iän noustessa tällainenkin muutos on ilmeisen tarpeellinen eikä riko vanhankaan lain henkeä. Aika vain on muuttunut ja metsästäjäkunta ikääntynyt.\nArvoisa puhemies! Mikä tärkeintä, nämä muutokset on tarkoitus saattaa voimaan pääosin jo 1. elokuuta 2017, eli ne ehtivät vaikuttamaan jo seuraavalle metsästyskaudelle.\nArvoisa puhemies! Jatkan vielä hieman siitä, mihin ensimmäisessä puheessani jäin.\nHirvieläimen pyyntiluvan myöntäminen edellyttää metsästyslain 27 §:n mukaisesti, että luvanhakijalla on käytettävissään metsästykseen sopiva yhtenäinen alue, jonka pinta-alan on hirven osalta oltava vähintään 1 000 hehtaaria ja muiden hirvieläinten osalta vähintään 500 hehtaaria. Pinta-aloja ja yhtenäisyyttä koskevista vaatimuksista voidaan poiketa maa- ja metsätalousministeriön määräyksen nojalla. Voimassa olevan lainsäädännön mukaan valkohäntäpeuran metsästykseen vaaditaan pyyntilupa, ampumakoe, metsästyksen johtaja ja oranssit tai punaoranssit huomioliivit ja -päähine sekä vähintään tuo aikaisemmin mainitsemani 500 hehtaarin yhtenäinen alue.\nErityisesti Etelä- ja Länsi-Suomessa yhtenäiset metsästysalueet ovat pieniä ja metsästys siten mahdotonta, vaikka valkohäntäpeurakannat ovat erittäin runsaita. Lajin runsaus näkyy myös peurakolareina liikenteessä.\nYmmärrän toisaalta hyvin tämän linjauksen, mutta se suosii vain metsästysseuratoimintaa ja siinä on unohdettu yksittäinen metsästäjä, joka ei kuulu metsästysseuraan. Pitää muistaa, että Suomessa on metsästäjällä edelleen yhdistymisvapaus ja silti hänellä on mahdollisuus metsästää. Miksi minä en saisi metsästää omilla maillani kahdella erillisellä 400 hehtaarin maa-alueella valkohäntäpeuraa, joka on alkuperäiseen Suomen luontoon kuulumaton hirvieläinlaji? Eläinlaji, jota on tällä hetkellä Suomessa noin 60 000—70 000 ja jonka vuotuinen saalismäärä on keskimäärin noin 20 000. Mikä tekee tästä niin erilaisen eläimen, etten jatkossa voisi esimerkiksi 400 hehtaarin yhtenäisellä maa-alueella sitä turvallisesti hirvitornista ampua?\nLaajan yhtenäisen metsästysalueen vaatimus asettaa maanomistajat ja metsästysyhdistykset eriarvoiseen asemaan. Metsästysyhdistyksellä voi vuokrasopimusten mukaisesti olla laajat alueet käytettävissään, mutta se ei välttämättä hyväksy uusia jäseniä eikä suostu yhteislupamenettelyyn yksityisten maanomistajien kanssa. Maanomistaja, jolla on alle 500 hehtaarin yhtenäinen alue, ei ole oikeutettu pyyntilupiin, vaikka valkohäntäpeurakanta olisi alueella vahva ja pyyntilupien myöntäminen olisi muuten perusteltua. Yhteislupaan kuulumattoman maanomistajan yhtenäinen pinta-ala voi siten jäädä liian pieneksi, jolloin alue on valkohäntäpeurojen metsästykseen kelpaamaton, siinäkin tapauksessa, että erillisistä lohkoista koostuvan tilan kokonaispinta-ala ylittää vaaditun 500 hehtaarin määrän.\nMielestäni yhtenäisen alueen vaatimus on perusteltu hirven mutta ei muiden hirvieläinten kohdalla. Tämä vaatimus tulisi poistaa valkohäntäpeuran osalta. Hallituksen esityksen perusteluissa on kerrottu, että yleistyessään tällainen kehitys vaikeuttaisi järjestäytynyttä metsästystä ja metsästysseurojen mahdollisuuksia järjestää hirvikannan verotus suunnitelmallisesti ja turvallisesti. "500 hehtaarin sekä yhtenäisen alueen vaatimuksen poistaminen johtaisi pyynnin pirstoutumiseen", näin voi joku perustella asiaa, mutta tällä hetkellä metsästävän maanomistajan ei tarvitse kuulua metsästysseuraan, joten mennään lain mukaan tässäkin asiassa.\nArvoisa puhemies! Mikäli tämä 500 hehtaarin yhtenäisen alueen vaatimus säilyy valkohäntäpeuran osalta, tämä lakiesitys jää torsoksi eikä osaltaan muistuta meitä siitä, että Suomi täyttää tänä vuonna 100 vuotta, ja meillä kaikilla tulee olla yhtäläiset metsästysoikeudet, kuulummepa metsästysseuraan tai sitten emme.\nArvoisa herra puhemies! Käsittelyssä oleva hallituksen esitys metsästyslain muuttamiseksi on erittäin ajankohtainen ja tärkeä. On syytä muistaa, että metsästys on monelle suomalaiselle erittäin tärkeä harrastus. Se on ikiaikainen oikeus, joka suomalaisilla on ollut, nauttia metsän tuotosta metsästämällä, saamalla riistaa. Tämän päivän Suomessa metsästämisestä on tehty joissakin piireissä erittäin arveluttava harrastus, jotkut näkevät sen jopa kiellettävänä harrastuksena, mutta minun mielestäni se kuuluu suomalaiseen kulttuuriin erittäin vahvasti, ja yhtenä metsien monikäyttömuotona metsästys on erittäin hyvä ja erittäin kannatettava. Se tarjoaa monelle harrastajalle erittäin mieluisia hetkiä suomalaisessa metsässä ja ennen kaikkea antaa mahdollisuuden irtautua kiireisen elämän rutiineista hetkeksi aikaa.\nTässä lakiesityksessä laitetaan ajan tasalle muutamia tavoitteita, jotka muutetaan tällä lakiesityksellä tätä aikaa vastaaviksi. Esimerkiksi ampumakokeen sääntelyä muutetaan niin, että se helpottaa riistanhoitoyhdistysten työtä järjestää näitä vaativia kokeita. Tähän liittyvä hallinnollinen taakka kevenee, ja se vastaa samalla hallituksen tavoitetta byrokratian purkamisesta.\nJousimetsästys sallitaan tällä lakiesityksellä useammalle riistalajille. Se tuo uudistuksia myös vaatimuksiin niin, että jousimetsästystä harrastava metsästäjä joutuu suoriutumaan ampumakokeesta. Elikkä tilanne ei ole villi, vaan hän joutuu antamaan näytön siitä, että osaa metsästää. Tuossa ajattelin äsken itsekseni, että jos oikein pitkälle mennään tässä jousimetsästyksessä ja lähdetään karhua metsästämään jousella, niin sitten siinä on ihan aidon metsästyksen tuntua, koska siinä on jo sitten haastavuutta. Tieteenkään ei tämä laki sitä vielä salli, mutta se voisi olla tulevaisuudessa varmaan jonkunlainen extremelaji.\nHirvikannan hoitosuunnitelman täytäntöönpanoon tulee helpotuksia, lupamenettelyä helpotetaan. Mielestäni tämän lakiesityksen yksi parhaita kohtia on se, että yhteislupamenettely otetaan suoraan lakiin. Tätä yhteislupamenettelyähän eri metsästysseurat ovat menestyksekkäästi harjoittaneet yhdessä. Siinä on tullut erittäin hyvää jälkeä. Esimerkiksi haavoittuneen hirven meneminen naapurimetsästysseuran alueelle on pystytty hoitamaan tyylikkäästi, kun on sovittu yhteisluvista. Sillä on vältetty monta kiusallista tilannetta, ja monelta poliisin selvitykseltä on vältytty, kun laki on tältä osin toimiva; tai käytäntö on ollut tähän asti hyvä ja toimiva, mutta nyt se otetaan lakiin, ja se on silloin pysyvä ja erittäin hyväksi havaittu keino.\nArvoisa puhemies! Lopuksi vielä ravintohoukuttimien käytöstä. Minun mielestäni tämä esitys ravintohoukuttimien käytön kieltämisestä on erittäin hyvä ja kannatettava. Se, mitä Suomen metsissä tapahtuu tällä hetkellä, on erittäin murheellista. Hyvin monelta taholta tulee päivittäin viestejä siitä, että yhä useampia haaskoja on tuonne metsiin tehty. Moni niistä on varmaan tehty valokuvausta varten, en tiedä, onko sitten miten paljon metsästystä varten, siitä minulla ei ole tietoa. Joka tapauksessa ravintohoukuttimien eli haaskojen käyttö kielletään tässä maassa, se on erittäin hyvä.\nOtan tähän liittyen kaksi esimerkkiä, joita olen joutunut läheltä seuraamaan.\nToinen on kotiseudultani, jossa pienellä alueella on valtava määrä haaskoja, näitä ravintohoukuttimia, ja sillä alueella sekä karhuja että susia on niin paljon, että siellä liikkuminen alkaa olla monelle heikompihenkiselle, joka vähän pelkää pimeitä paikkoja ja metsän eläimiä, vaarallista, ja se pelkästään johtuu mielestäni näistä haaskoista. Se, että ne haaskat poistetaan, on erittäin hyvä asia.\nToinen asia, joka on vielä vakavampi, on Kuhmosta, jossa eräällä alueella sijaitsee haaska, jota pitää yksi Luonnonvarakeskuksen kenttäasiamies. En muista miehen nimeä, mutta kuitenkin hän on Luonnonvarakeskuksella töissä. Kyseinen herra pitää siellä samalla alueella haaskaa ja valokuvaa näitä suurpetoja, mutta samalla hän itse vaikuttaa tämän alueen susilupiin. Olen tehnyt tämän kyseisen henkilön toiminnasta eduskunnan oikeusasiamiehelle kantelun. Minun mielestäni ei voi olla niin, että samainen henkilö, joka alueella toimii kenttämestarina, kieltää ja antaa lausuntoja metsästäjien lupahakemuksista, ja sen jälkeen kun hän lupahakemuksiin antaa kielteisen lausunnon, itse pitää riistaa ja kuvaa niitä samoja susia siltä alueelta. Tämä on äärimmäisen tuomittavaa toimintaa. Nyt muistan hänen nimensäkin: Seppo Ronkainen on kyseinen henkilö. Minun mielestäni tähän toimintaan pitää puuttua. Olen tehnyt tästä oikeusasiamiehelle kantelun, ja ihmettelen, että se on, ei nyt ihan puoltatoista vuotta vielä, viipynyt siellä käsittelyssä. Uskon, että ratkaisu tulee pian.\nArvoisa puhemies! Asia on vakava, kun viranomainen tekee tällaista, että itse osallistuu lupien myöntämismenettelyyn antamalla lausuntoja, itse pitää haaskaa ja vielä sellaisella paikalla, missä sitä ei saisi pitää, ja sitten vielä tekee sitä elinkeinotoimintana, virkamiehenä. Minä pidän sitä erittäin paheksuttavana. Ihmettelen kansanedustajana erittäin suuresti, että tällaista toimintaa Suomessa sallitaan ja että viranomaiset eivät siihen puutu. Tämä on minun mielestäni aivan käsittämätöntä. Odotan, että tässä asiassa lähdetään toimenpiteisiin ja välittömästi. Ei näin voi toimia.\nArvoisa puhemies! Täällä nyt käsitellään metsästyslain muuttamista, ja ainakin itse tämän hallituksen esityksen puitteissa sain kansalaispalautetta kahdesta asiasta.\nEnsinnäkin tuolla Kuhmossa metsästetään karhuja ja siellä saattaa olla satoja ihmisiä metsästyksenjohtajan alaisuudessa. Ja nyt kun tänne lakiin tulee pakolliseksi metsästyksenjohtaja, niin kuka ottaa enää sitten vastuun siitä, jos siellä porukoita on satoja? Saattaa tulla vähän ongelmia löytää sellaista henkilöä. Tosin täällä on maininta, että voidaan ottaa riittävä määrä apulaisjohtajia, mutta ilmeisesti käytäntö osoittaa, mitä tämä sitten tulee tarkoittamaan.\nToinen palaute tuli tietenkin siitä, että nyt kun laissa sallitaan sitten tämmöinen ammattimainen kuvaus, jossa kuvataan karhuja, suurpetoja, susia, niin siihen sisältyy sellainen ongelma, että jos sama susilauma käy siellä kuvauksessa jatkuvasti syömässä, niin se on helppoa riistaa. Tavallaan nämä sudet sitten tottuvat ihmisen hajuun, ja on mahdollista, että nämä samat sudet aikanaan sitten pyörivät tuolla pihoissa. Tämäkin täytyy tunnistaa, että suurpedot lähtökohtaisesti ovat erämaa-alueitten asukkeja ja arkoja. Ja sillä tavalla, jos ne tottuvat liian paljon ihmiseen, niin siitä tulee ongelmia, olivatpa sitten kyseessä sudet tai karhut.\nMutta yksi asia, mitä täällä sivuttiin, edustaja Maijala otti minun mielestäni tärkeän asian esille, on tämä metsästyslain 8 §:n vapaa metsästysoikeus Lapissa ja Kainuussa ja tietyissä kunnissa. Sitä vastaan minulla ei ole mitään, ja minun mielestäni se on aikanaan sinne tullut ja sitä pitää puolustaa. Minun mielestäni linjakkaasti pitäisi myös todeta tämä kotipaikkakunta. Sillä ei saisi minunkaan mielestäni kikkailla, koska minä aika oikeudenmukaisesti suhtaudun asioihin, ja silloin jouduttaisiin miettimään, milloinka pitää olla kirjoilla. Että jos hyväksytään se, että vaihtelee kirjoja monta kertaa vuodessa ja on oikeutettu metsästämään: minun mielestäni se ei ole oikein. Ja Tenojoki-sopimuksessahan — joka tehtiin nyt, hyväksyttiin eduskunnassa Norjan ja Suomen välillä — siellä pitää asua jo edellisenä vuonna seitsemän kuukautta ja sitten olla verokirjoilla tammikuun alussa, että saa oikeuden.\nSitten toinen juttu, mikä minua vähän harmittaa, on tämä, että jollakin tavalla meillä on aika vahva metsästyksen vastaisuus tässä yhteiskunnassa. Jotenkin nämä ihmiset, jotka sitä metsästyksen vastaisuutta harjoittavat, eivät itse asu niillä seuduilla, missä ihmiset harjoittavat tätä kulttuuria usein koiriensa kanssa. Ja näihin metsästyksen harjoittamisen mahdollisuuksiin on erittäin vahvasti vaikuttanut sitten erityisesti koirien kannalta meidän virheellinen petopolitiikka, jossa sitten ammutaan susi, ammutaan sieltä tai täältä ja jätetään nämä laumat sinne pyörimään. Tämä ei johda mihinkään. Tämä on vain enemmänkin johtanut siihen, että kaikki tappelevat keskenään: kylän asukit ja poliisit ja tutkijat ja Rajavartiolaitos. Minun mielestäni jos se on ollut tarkoitus, niin silloin tämä susipolitiikka ja petopolitiikka on erinomaisesti onnistunut. Kaikki tappelevat keskenään, kukaan ei ole tyytyväinen, ja kaupan päälle saadaan vielä eläinrääkkäystä lisättyä sillä tavalla, että joka toinen susi taitaa siellä kohta jo haulit turkissa kulkea. Jos tämä on teidän mielestänne, täällä jonkun mielestä hienoa petopolitiikkaa, niin olen kyllä vahvasti eri mieltä. Ja minun mielestäni tämä petopolitiikka pitäisi hoitaa niin, että kokonaisia laumoja poistetaan sen sijaan että ammutaan laumoista yksilö sieltä täältä, ja niin, että poistetaan niitä laumoja, jotka todellisuudessa aiheuttavat ongelmia, syövät koiria ja estävät ihmisten metsästystä.\nToinen ongelma, mikä liittyy metsästykseen, on se, kun Itä-Suomessa ja muualla sitten koko ajan nämä metsästysmahdollisuudet heikkenevät tämän peto-ongelman takia, ihmiset eivät voi koirilla metsästää. Ja monet riistanhoitoyhdistykset ovat sanoneet jo Suurriistavirka-avun irti, mikä on erittäin vakava juttu, että ihmiset hylkäävät poliisin kanssa tehtävän yhteistyön. Viimeistään siinä vaiheessa pitää kansanedustajien ja ministerien herätä, että näin ei voi jatkaa.\nMutta se on johtanut myös toisenlaiseen ongelmaan. Nyt jos nämä metsästysmahdollisuudet heikkenevät tällä perinteisellä alueella ja me valtion eli meidän kaikkien omistamille maille perustamme kansallispuiston, niin minun on erittäin vaikea käsittää, että tämä metsästyslain 8 §, se oikeus metsästää, koskisi enää vain paikallisia. Eli he saisivat ilmaiseksi metsästää, mutta sitten niiltä muualta tulevilta, jotka omistavat myös valtion metsiä, kiellettäisiin kokonaan. Se ei mene minun oikeustajuuni, että toiselle annetaan ikään kuin lisää oikeuksia ja toiselle annetaan porttikielto. Miten näin voidaan menetellä? Tämä tulee tässä Hossan kansallispuistoasiassa esille, että kun entisillä Metsähallituksen hyvillä lupa-alueilla, jonne kansallispuisto perustetaan, yli 11 000 hehtaaria, hallituksen esitys lähti siitä, että paikallisille annettaisiin edelleen oikeus vapaaseen metsästykseen ilman rajoituksia ja muita, mutta sitten toisilta, ulkopaikkakuntalaisilta, jotka tähän saakka ovat saaneet käydä metsästämässä, kun se monin paikoin on sitten hankalaa niillä omilla seuduilla, heiltä kiellettäisiin.\nMutta minä kiitän keskustapuoluetta, perussuomalaisia ja kokoomusta. Maa- ja metsätalousvaliokunta lausunnossaan otti tämän ongelman esille ja pääsi hienoon ratkaisuun, johon myös kristillisdemokraatit ja RKP yhtyivät, että annetaan Metsähallituksen hoitaa virkavastuulla metsästys niin, että paikalliset saavat tietysti ilmaiseksi luvan mutta sitten ulkopaikkakuntalaiset saavat maksusta sen luvan, jolloin ollaan tasa-arvoisessa ja yhdenvertaisessa tilanteessa. Sellaisen kansallispuiston rakentaminen, jossa suomalaiset asetetaan vastakkain, ei minun mielestäni ole nykypäivää. Tällä tavalla hienolla yhteistyöllä ja maa- ja metsätalousvaliokunnan viitoittamalla tiellä olisi hieno edetä tässä Kainuun metsästyskulttuuria edistävässä Hossan kansallispuistoasiassa.\nArvoisa puhemies! Tähän Hossan kansallispuistoasiaan en ota nytten tässä vaiheessa kantaa, koska se on meillä ympäristövaliokunnassa keskeneräisessä tilanteessa. Me olemme valmistavan keskustelun käyneet siitä, ja sitten meillä on siitä yksityiskohtainen käsittely lähiaikoina, niin keskustellaan siitä sen jälkeen, kun tämä asia on salissa käsittelyssä.\nMutta sitten minä menen vielä takaisin tuohon haaskakuvausasiaan ja haaskan käyttämiseen kuvaamisessa elikkä tähän metsästyslain 34 a §:n 3 momenttiin. Täällä perusteluissa lukee tällainen teksti: "Koska suurpetojen kuvaamiseen ja katseluun on jo syntynyt elinkeinotoimintaa Suomessa, tulisi säätää tämän elinkeinotoiminnan jatkumisesta, sillä metsästyslain soveltamisala ei mahdollista tällaisen toiminnan kieltämistä. Tarkoitus olisi säätää 3 momentissa, että 1 momentin estämättä voisi sellainen yritys, jonka kaupparekisteriin kirjattu toimiala on luontokuvaus- ja katselutoiminta, pitää maastossa ravintohoukutinta karhun, suden, ahman ja ilveksen houkuttelemiseksi."\nMinä todella vetoan nyt maa- ja metsätalousvaliokuntaan. Te olette nytten avaamassa kokonaan uutta kokonaisuutta. Tällä hetkellä me todellakin teemme töitä Suomen petopolitiikan järkeistämiseksi. Tämä lisää peto-ongelmia. Haluatteko te, haluammeko me lisätä Suomessa peto-ongelmia, petovahinkoja? Tämä todellakin lisää vain tätä asiaa. Jos kerran niitä karhuja, susia, ahmoja, ilveksiä halutaan kuvata, niin kyllä sen kuvaamisen ja ruokinnan pitää tapahtua silloin varta vasten jossakin eläintarhassa mutta luonnossa eläinten pitää saada olla niin kuin luonnossa normaalitilanne onkin olemassa.\nTätä karhujen kuvaamista erityisesti poronhoitoalueella voi verrata siihen, kun tässä sanotaan, että on jo yritystoimintaa, että kun nämä karhut ovat tällä hetkellä siellä poronhoitoalueella keskellä porolaumoja ja syövät poroja, niin annetaan siihen hyväksyntä. No, tehdäänpä sitten semmoinen homma, että minä vaikka alkaisin harrastaa tämmöistä lasten hippaleikkitoimintaa elinkeinotoimintana, minä veisin viljapeltoon leikkimään ne lapset. Minä sanoisin vain, että se on laillista yritystoimintaa, lasten leikittäminen on laillista toimintaa, minä viljapellossa leikitän niitä lapsia. Sattuuhan sitä, että se viljapelto menee lakoon ja sitä ei pysty käyttämään ja siitä on haittaa, mutta so what? Siis todellakin nyt ollaan niin vakavassa tilanteessa, että voimmeko me hyväksyä minkä tahansa elinkeinotoiminnan sillä mielellä, että okei, se on yritystoimintaa. Tässä on todellakin kyse niin vakavasta asiasta, annetaanko tämmöisen elinkeinotoiminnan oikeasti Suomessa haitata toisten elinkeinotoimintaa, vahingoittaa Suomen petopolitiikkaa ja vaikeuttaa tilannetta todella paljon.\nTe olette siinä valiokunnassa nytten todella vaativassa tilanteessa. Minä ihmettelen kyllä sitä, eikö kenelläkään luontoihmisellä nouse karvat pystyyn, kun villieläimistämme ollaan tekemässä pullasorsia koiranruokanappuloiden avulla. Missä ovat kohta luomukarhumme, luomusutemme ja luomuahmamme? Kyllä minä ihmettelen nykyihmisiä, jotka villin luonnon pilaamisen tällä tavalla sallivat. Entä miten käy sitten poronhoidolle haaskakuvauspaikkakunnilla? Miksi moinen asia sallitaan, edes esitetään sallittavaksi, ennen kuin asia on kunnolla tutkittu ja asian vaikutukset tunnetaan? Todellakin tätä asiaa pitäisi kunnolla selvittää. Minun käsitykseni mukaan tästä asiasta ei ole yhtään luontoon liittyvää tutkimusta tehty, minkälainen vaikutus tällä on ympäristöön. Nyt me lähdemme tekemään päätöstä ilman kunnon selvitystä ja tutkimusta tähän asiaan.\nArvoisa herra puhemies! On käyty mielenkiintoista keskustelua, ja vaikka nyt ei puhutakaan varsinaisesti Hossasta, niin en malta olla muutamalla sanalla sitä mainitsematta, koska edellisissä puheenvuoroissa sitä käsiteltiin. Olen kyllä edustajien Eestilä ja Maijala kanssa täysin samaa mieltä siitä, että metsästyslain 8 §, vapaa metsästysoikeus, on erinomaisen hyvä. Tarkoitus on nimenomaan, ainakin minun käsitykseni mukaan, että meillä kansalaisilla täytyy olla yhdenvertaiset oikeudet ja yhdenvertaiset velvollisuudet, ja meidän edustajien täällä eduskunnassa, kun lakeja säädämme, tulee lakeja säätäessämme ottaa huomioon se, että me emme aseta kansalaisia oikeuksien ja velvollisuuksien suhteen eriarvoiseen asemaan. Semminkin kun esimerkiksi Hossa on Suomen 100-vuotisen itsenäisyyden kunniaksi perustettu juhlakansallispuisto, niin minä ajattelen niin, että nyt jos koskaan, tässä jos missään asiassa meillä ei saa jakaa kansalaisia vuohiin ja lampaisiin tai jyviin ja akanoihin niin, että toisilla on paremmat oikeudet kuin toisilla, vaan nimenomaan tässä täytyy lähteä siitä, että kaikki ovat yhdenvertaisesti edustettuina. Se minun mielestäni kuvaa hyvin Suomen 100-vuotiasta historiaa, että viimein ja vihdoin olemme kaikissa asioissa tasa-arvoisia. — Se Hossasta.\nEdustaja Hoskonen todisti mielestäni erinomaisen hyvin puheenvuorossaan haaskojen aiheuttamista ongelmista, ja minäkin ensimmäisissä käyttämässäni puheenvuoroissa otin kantaa ravintohoukuttimiin eli haaskojen rakentamiseen ja totesin siinä, että tässä on tällainen joko—tai-tilanne. On tavattoman vaikea ymmärtää, että joillakin ihmisillä on oikeus asettaa maastoon haaskoja ja jotkut toiset ihmiset eivät niitä haaskoja saa sinne laittaa. Lakiesityksen perusteluissa 34 a §:ssä todetaan: "Erityisesti karhun metsästyksessä on lisääntynyt viimeisten vuosien aikana karhujen houkuttelu tietylle paikalle ennen metsästyskauden alkua. Kun tällaiset ravintohoukuttimet poistetaan ennen metsästyksen alkua, ei suoraan syyllistytä metsästysrikokseen. Tämän kaltainen toiminta asettaa kuitenkin metsästysseurueet eriarvoiseen asemaan, sillä kaikki eivät ole omaksuneet tämän kaltaista harmaalla vyöhykkeellä toimimista. Selvyyden vuoksi olisi siis syytä kieltää kaikki karhun ja muiden suurpetojen tarkoituksellinen ravinnolla houkuttelu."\nTässä, arvoisa puhemies, hyvät kollegat, ajattelen näin, että se on joko—tai. Lakiesityksessä lähdetään siitä, että olisi syytä kieltää kaikki. Toinen vaihtoehto on se, että sitten pitäisi sallia myöskin ravintohoukuttimelta eläimen pyytäminen. Jos pohdiskellaan sitä, että karhu tai susi, mikä tahansa suurpeto, tulee sille ravintohoukuttimelle ja niitä aletaan siitä poistamaan, niin ne eivät kovin kauan siinä ravintohoukuttimella ole, taikka sitten ravintohoukuttimia ei käytä kukaan, eivät kuvaajat eivätkä mitkään muutkaan.\nVielä hämmästelen tässä lakiesityksessä perusteluja, kun todetaan, että "koska suurpetojen kuvaamiseen ja katseluun on jo syntynyt elinkeinotoimintaa Suomessa, tulisi säätää tämän elinkeinotoiminnan jatkumisesta." Edustaja Maijala omassa puheenvuorossaan otti tämän esille. Jäin pohtimaan edustaja Maijalan puheenvuoroa kuunnellessani, että kun tässä puhutaan nimenomaan kuvaustoimintaan erikoistuneiden henkilöiden oikeudesta käyttää ravintohoukutinta, niin suljetaanko silloin pois, jos metsästäjä asettaa ravintohoukuttimen ja kertoo, että hän asettaa sen kuvaustoimintaa varten. Viittaan vielä ensimmäiseen puheenvuorooni, jossa totesin, että on tavattoman hankalaa laillisesti ja luvallisesti järjestää karhun metsästystä ravintohoukuttimien välissä, ohella ja rinnalla. Kun ravintohoukuttimia on siellä ja täällä pitkin maastoa, niin on tavattoman hankalaa metsästää niin, että ei tulisi rikkoneeksi lain kirjainta siinä, että käytetään ravintohoukutinta hyväksi, joko tahallisesti taikka tahattomasti.\nTämän takia, arvoisa puhemies, meidän on valiokunnassa kiinnitettävä erityistä huomiota nimenomaan siihen, että kun tästä ravintohoukuttimesta keskustellaan, niin minä tiedän, että on suuri joukko metsästäjiä, jotka hyväksyvät ravintohoukuttimien käytön metsästyksessä, ja vastaavasti on henkilöitä, jotka eivät sitä hyväksy, mutta meillä tulee vaikea valinnan paikka, kun tätä valiokunnassa sitten aikanaan käsittelemme.\nNäillä puheilla, arvoisa puhemies, omalta osaltani pyydän saada kiittää edustajia huomiosta ja toivon hyvää keskustelua. — Kiitoksia.\nArvoisa puhemies! Tahdon minäkin nostaa yhden asian tästä esille, nimittäin jousimetsästyksen. Se on asia, mitä olen henkilökohtaisesti ajanut, että riistavalikoima laajenee jousimetsästyksen osalta.\nTässä edustaja Hoskonen nosti karhunmetsästyksen jousella esille. Jos mennään katsomaan muihin maihin ja mantereihin, niin se on ihan mahdollista Amerikan mantereella, kuten myös hirvenkin metsästys. Samoin sieltä löytyy alligaattorinmetsästystä, jopa norsuihin asti. Elikkä jousiaseen teho riittää riistaan kuin riistaan, lajiin kuin lajiin, joten näistä keinotekoisista riistalajirajoituksista voisi kyllä hiljakselleen päästä pois. Se on totta, että esimerkiksi karhun kohdalla on tiettyjä riskejä olemassa, mutta onhan majavallakin nyt erityisvaatimuksia, miten majavaa saa metsästää jousella. Eli nämä ovat lajikohtaisesti rakennettavissa, jos näin tahdotaan. Jousiase sinänsä ei rajoita mitään.\nEdustaja Kulmala otti esille tämän valkohäntäpeuran yleisyyden ja siinä yhteydessä tämän 500 hehtaarin vaatimuksen. Tuo on myös niitä asioita, mitä kannattaa pohtia valiokunnassa.\nMutta niin tai näin, olen ajanut tätä jousimetsästysasiaa intohimoisesti, ja nyt olen erittäin tyytyväinen, että tämä asia etenee.\nArvoisa herra puhemies! Näin aluksi haluan kiittää edustaja Markku Eestilää erinomaisesta puheenvuorosta äsken ja erikoisesti siitä kohdasta, missä hän nosti esille tämän Hossan kansallispuiston asian. Vaikka se ei tämän lakiesityksen käsittelyyn sinänsä liity, niin ehdottomasti olen hänen esittämänsä ajatuksen kannalla ympäristövaliokunnan varajäsenenä, että se metsästyshomma siellä pitää kyllä pystyä hoitamaan niin, että paikallisilla on totta kai oikeus siihen, se on itsestäänselvyys, ja että sitten näiden muiden suomalaisten osalta, jotka sinne metsälle menevät, olkoon se sitten Metsähallituksen harkinnassa, miten riistakanta mitäkin kestää. Mutta kun se on kansallispuisto, niin kyllä siinä pitää kaikkia suomalaisia silloin tasapuolisesti kohdella.\nJa sitten tähän varsinaiseen asiaan, arvoisa puhemies: Mitä tulee näihin haaskanpitoihin, ravintohoukuttimien käyttöihin metsästyksessä, niin olen erittäin vahvasti sitä mieltä, että se on totaalisesti kiellettävä tässä maassa. Itärajan pinnassa, kotikunnassanikin ja siinä lähialueilla, on monia, monia ravintohoukuttimia. Näillä alueilla on valtavat määrät susia, valtavat määrät karhuja, tilanne on karannut täysin käsistä. Ja pahintahan tässä on juuri se, että sudet, karhut, ahmat, ilvekset on totutettu helpolle ravinnolle, ja se on aiheuttanut sitten ongelmia: nämä sudet ja karhut tulevat pihoihin etsimään ravintoa, jos metsästä sattuu se luontainen ravinto olemaan vähissä. Elikkä tässä asiassa mielestäni täytyy toimia loogisesti, kun ollaan luonnossa elävien villieläinten kanssa tekemisissä. Eläkööt siellä aivan täysin rauhassa, mutta älköön ihminen menkö sinne sorkkimaan väliin laittamalla metsään ravintohoukuttimia.\nJa sitä varten, arvoisa puhemies, nostin esille sen Kuhmon tapauksen, jossa Luonnonvarakeskuksen virkamies itse pitää haaskaa ja perusteena on tutkimushaaska. Sain siitä äsken sähköpostiini muutamia kuvia ja perustelutekstin. Kyseinen virkamies pitää siellä tutkimushaaskaa, ja sitä sitten käydään kuvaamassa — myydään turisteille matkoja ja kuvaajilta varmaan otetaan jotakin korvausta, että saavat siellä käydä kuvaamassa villieläimiä. Minun mielestäni tällainen toiminta Suomen virkamieheltä, joka saa Suomen valtiolta palkkaa, on erittäin tuomittavaa. Ja oikeusasiamiehen, tai kenen laillisuusvalvojan vastuulle tällaisen asian valvonta ja toiminta kuuluu, tulee toimia mahdollisimman ripeästi. En painosta oikeusasiamiestä mitenkään erikoisesti siihen suuntaan, että päätöksen pitää tulla huomenna. Se tutkimus vaatikoon oman aikansa, mutta päätöksen pitää tulla kohtuullisessa ajassa, koska se samalla vaikuttaa kyseisen henkilön osalta susiluvista annettaviin lausuntoihin, sille alueelle myönnettäviin lupiin, niin täällä Kuhmon alueella kuin myös Ylä-Savossa, esimerkiksi Vieremällä, jossa susitilanne on karannut täysin käsistä. Se on todella niin vakava tilanne, että siellä ihmishenki näyttää olevan vähempiarvoinen kuin suden elämä, ja juuri tämän samaisen henkilön ja samantyyppisten, samanhenkisten ihmisten ansiosta tällaiseen tilanteeseen on ajauduttu. Ja siihen kuuluu olennaisena osana nyt tässä hallituksen esityksessä oleva ravintohoukuttimien kielto, ja sen pitää tulla totaalisesti voimaan. Tämä nykyinen meno, missä Suomessa mennään, on mielestäni täysin tuomittavaa. Sen on kerta kaikkiaan loputtava, niin että päästään oikeasti luonnonvaraisten eläinten osalta luonnonmukaiseen käytäntöön. Ruokittakoon kotieläimiä kotipiirissä ja pidettäköön niistä siellä hyvä huoli, mutta se ei koske luonnossa eläviä villieläimiä, ei missään tapauksessa.\nArvoisa puhemies! Minun mielestäni on kyllä tärkeää nostaa eduskunnassa esille sellainen asia, että jos me täällä edistämme vastakkainasettelua — ja metsästys on tänä päivänä sellainen, joka jakaa ihmisiä, toiset yrittävät suojella, toiset haluavat metsästää, ja siellä on valtavia riitoja — niin minä koen, että me kansanedustajat ja lainsäätäjät olemme oikeasti jollakin tavalla epäonnistuneet. Kyse ei ole siitä, että pitää osoittaa jotakin henkilöä tai syyttää, mutta tällä tavalla me emme kyllä pitkälle pääse. Jos me teemme täällä lakeja sillä tavalla, että milloin mikäkin väestöryhmä kokee, että heiltä viedään oikeuksia, niitä annetaan jollekin yhdessä laissa ja taas toisessa laissa, niin me ajaudumme muutaman vuoden kuluttua semmoiseen tilanteeseen, että me emme pysty hallitsemaan näitä asioita. Minä haluan, että ihmiset kunnioittavat Suomessa lakeja ja täällä kunnioitetaan yhdenvertaisuutta ja tasa-arvoa ja omistajia kohdellaan samalla tavalla. Se on aina ollut Suomen vahvuus, että ihmiset luottavat toisiin ja ihmiset luottavat instituutioon. Hyvät kollegat, ei särjetä tätä.\nArvoisa puhemies! Lopuksi vielä sanon sen, että kiitos siitä selkeästä kannatuksesta siihen, että haaskanpito kiellettäisiin täydellisesti luonnon olosuhteissa.\nArvoisa puhemies! Näistä kuvaushaaskoista vielä sen verran, että olen pari yötä ollut tällaisella kuvaushaaskalla ja sehän on erittäin mielenkiintoista, kun ei tiedä, mistä päin se karhu tai susi mahdollisesti sinne tulee, mutta en pidä todellakaan järkevänä, että näitä kuvaushaaskoja on joka puolella maakuntaa. En toki olisi ihan täysin kieltämässä niitä, koska se on elinkeino jollekin siinä kuin joku muukin. Mutta se on selvä juttu, että esimerkiksi, kun karhunmetsästys alkaa 20.8. ja tiedetään, että jossakin päin on kuvaushaaska, niin se metsästyshän aloitetaan sieltä kuvaushaaskan läheltä. Tälläkin kuvaushaaskalla, missä kävin, oli kahdeksan karhua käynyt juuri edellispäivänä, niin että se todellakin kerää niitä karhuja ja susilaumoja. Susista voitaisiin puhua suu vaahdossa vaikka useita päiviä. En usko todellakaan, että susiongelmat muuttuvat meillä miksikään niin pitkään kuin meillä nämä virkamiehet, mitkä tällä hetkellä päättävät näistä asioista, ovat töissä.\nJousimetsästyksestä voisin sen verran sanoa edustaja Jaloselle, että se on erittäin hieno asia, että hän on vienyt tätä asiaa eteenpäin. Olen myös itse jousimetsästäjä ja olen ampunut useita supikoiria ynnä muita, mutta karhunmetsästykseen en lähtisi kyllä todellakaan jousen kanssa, koska minua jännittäisi se. Minä olen ollut itse karhujahdissa ja en jousen kanssa todella lähde sinne, ellei ole joku kiväärin kanssa varmistamassa, että se minun jousella ampumani nuoli todellakin tappaa sitten sen karhun.\nMaa- ja metsätalousvaliokunta tästä Hossa-asiasta teki erinomaisen lausunnon. Se ei vähentänyt eikä lisännyt kenenkään metsästysoikeutta, mutta valitettavasti sillä meidän lausunnollamme ei ollut kovin paljon merkitystä, koska se meni täällä ympäristövaliokunnan käsiteltäväksi ja he kävelivät meidän ylitsemme mennen tullen, niin että se siitä ammattitaidosta.\nViimeksi julkaistu 13.4.2018 10:39


Vain 110 jäljellä\nLED PYÖREÄ R023BR CCT (harjattu alumiini, kirkas alumiini) 9W valaisin on himmennettävä ja kosteussuojattu (IP54). Valaisimen värintoistokyky(CRI) on 98 (full spectrum). Valoteholtaan valaisin vastaa +50W halogeenia. Valaisimessa on säädettävä valon lämpötila 2900-4000-5300K muuntajan kytkimestä. Mahdollisuus myös portaattomaan värilämpötilan säätöön ja himmennykseen.\nLED alasvalo - PYÖREÄ R023, IP54, CCT 2900-4000-5300K säädettävä, himmennettävä 9W, harjattu alumiini, CRI98 is available to buy in increments of 1\nLiittyenLED alasvalo - PYÖREÄ R023, IP54, CCT 2900-4000-5300K säädettävä, himmennettävä 9W, harjattu alumiini, CRI98\nOlet arvioimassa LED alasvalo - PYÖREÄ R023, IP54, CCT 2900-4000-5300K säädettävä, himmennettävä 9W, harjattu alumiini, CRI98


Savustettua naudan picanhaa, parsaa ja bearnaisekastiketta - Mustang Grill\nSavustettua naudan picanhaa, parsaa ja bearnaisekastiketta\n1 kpl naudan picanha\n½ dl timjamisilppua\n4 kpl kokonaista mustapippuria\nOta liha huoneen lämpöön hyvissä ajoin ennen grillausta. Poista alhaalta mahdolliset kalvot, mutta jätä rasva paikoilleen. Valmista mausteöljy yhdistämällä kaikki ainekset kulhoon ja ajamalla sauvasekoittimella sileäksi. Leikkaa rasvaan viiltoja lihaan asti ja levitä mausteöljy lihaan hieromalla. Voit suolata picanhan joko 10% suolaliuoksella injektoimalla tai perinteiseen tapaan hieromalla suolaa lihan pintaan.\nKuumenna Houston pellettigrilli ensin maksimiin. Laita liha grilliin rasvapuoli alaspäin jolloin saat siihen hyvän värin pintaan. Grillaa noin 5-7 minuuttia ja tämän jälkeen käännä picanha ympäri ja laita lihamittari lihan paksuimpaan kohtaan. Liha on mehevimmillään sisälämmön ollessa 50 astetta, jos haluat kypsempää niin nosta vielä sisälämpöä. Jatka savustamista matalassa lämmössä asettamalla säädin savustus asentoon. Savun määrää voit säätää halutessasi p-painikkeesta. Valmista tässä välissä bearnaisekastike.\nLeikkaa voi pieniksi kuutioiksi ja laita sivuun odottamaan. Mittaa sipuli, pippuri, rakuuna, etikka ja vesi kattilaan. Kuumenna kiehuvaksi ja keitä ilman kantta, kunnes nestemäärästä on puolet jäljellä.\nSiivilöi liemi teräskulhoon ja nosta kulho kiehuvaa vettä sisältävän kattilan päälle. Lisää erotellut keltuaiset ja vatkaa voimakkaasti, kunnes kastike sakenee. Lisää tämän jälkeen voi muutama kuutio kerrallaan koko ajan vatkaten. Kun kaikki voi on sekoittunut tasaisesti, nosta kulho sivuun kattilan päältä.\nTarkista maku ja lisää tarvittaessa ripaus suolaa. Mausta persiljasilpulla.\nOta liha vetäytymään kun mittari näyttää haluttua lämpötilaa. Nyt on hyvä ryöpätä parsat nopeasti suolalla maustetussa kiehuvassa vedessä n. 4 minuuttia parsan paksuudesta riippuen, muista leikata tyvestä puumainen osa pois. Leikkaa picanha siivuiksi poikkisyin n. 15 min vetäytymisen jälkeen.\nGrillattua tofua ja munakoiso-halloumnyyttejä\nPrevTomahawk venäläisittäin ja bataattipölkyt


Kokemäki - Vastaanottokeskusinfo\nMitä mieltä sinä olet, kannattaisiko Kokemäelle perustaa turvapaikanhakijoiden vastaanottokeskus? Olisiko entisen Räisälän kansanopiston kiinteistö hyvä paikka keskukselle? Kommentoi!\nVastaanottokeskus hallituksen pöydällä maanantaina (11.12.2009)\nYle: Maahanmuuttokeskustelua viritellään Kokemäellä (3.3.2010)\nKokemäen Pitkäjärven vapaa-ajankeskuksessa väliaikaismajoituksessa olleet Bulgarian romanit ovat hämärtäneet kaupunkilaisten kuvaa maahanmuutosta.\nSPR:n Satakunnan piiri järjestää yhteistyössä Ely-keskuksen ja Kokemäen kaupungin kanssa keskiviikkoiltana keskustelutilaisuuden, jossa on tarkoitus kertoa ja keskustella kaupunkilaisten kanssa maahanmuutosta sen oikeilla termeillä. Kokemäkeläisten käsitykset kiintiöpakolaisuudesta ja turvapaikanhakijoista ovat olleet epäselviä sen jälkeen kun Pitkäjärven vapaa-ajankeskukseen sijoitettiin Bulgariasta tulleita turvapaikanhakijoita.\n- Tämä on herättänyt paikkakunnalla tavattoman suurta epäselvyyttä siitä, että mikä on kiintiöpakolainen ja turvapaikanhakija. Termit ovat menneet sekaisin, sanoo SPR:n Satakunnan piirin puheenjohtaja Juhani Merikallio.\nKäsityksiä pyritään oikomaan, koska Kokemäen kaupunki on tehnyt periaatepäätöksen kiintiöpakolaisten vastaanottamisesta.\n- Me otamme nyt ensin alkuun muutaman perheen ja heidän valintansa on parhaillaan käynnissä. Kunnat ovat olleet tavattoman nihkeitä ottamaan vastaan näitä pakolaisia ja nyt yritetään vähän selventää, että mistä tässä on kysymys. Pyrimme tarjoamaan sellaista faktaa, johon ihmiset voisivat nojautua omassa ajattelutavassaan, jotta he eivät joutuisi pelaamaan pelkillä ennakkoluuloilla, Merikallio toteaa.\nTilaisuus järjestetään Kokemäen koulukeskuksen auditoriossa keskiviikkona kello 18 alkaen.\nYle: Kokemäki vahvoilla vastaanottokeskuksen sijoituspaikaksi (2.2.2010)\nSatakunnan Kansa: Bulgarian romaneista jo 30 käännytetty (28.1.2010)\nPitkäjärven vapaa-aikakeskukseen hätämajoitetuista turvapaikanhakijoista noin 30 on käännytetty takaisin kotimaahansa.\nKaikki Kokemäelle majoitetut turvapaikanhakijat ovat Bulgarian romaneja. Heistä ensimmäiset 50 tuli Pitkäjärvelle joulukuun alussa. Hätämajoitus jatkuu maaliskuun puoleenväliin saakka.\nSatakunnan Kansa: Räisälän opiston kiinteistö meni kaupaksi (6.1.2010)\nRäisälän kansanopiston kiinteistön Kokemäellä ovat ostaneet kokemäkeläiset Ossi ja Anja Polvivaara. Myyjänä on konkurssiin karahtaneen Räisälän kansanopiston kannatusyhdistyksen konkurssipesä.\nOstajat ovat jo käynnistäneet neuvottelut opiston tilojen vuokraamisesta maahanmuuttajien vastaanottokeskukseksi. Muitakin suunnitelmia pienimuotoista kiinteistöjalostusta harjoittavilla ostajilla on.\nKauppahinta on 131 000 euroa. Kauppa käsittää kolme rakennusta ja yli neljän hehtaarin tontin.\nAlueviesti: Kokemäelle jälleen turvapaikanhakijoita (9.12.2009)\nKymmeniä turvapaikanhakijoita on sijoitettu väliaikaisesti Kokemäelle Pitkäjärven Vapaa-ajankeskukselle.\nBulgarian romaneista koostuva ryhmä päätyi Kokemäelle, sillä Helsingin vastaanottokeskukset olivat ylibuukattuja.\nBulgarialaiset saapuivat viime viikon tiistaina ja heistä huolehtii Kokemäellä Suomen Punaisen Ristin Satakunnan piiri.\nTänä vuonna turvapaikanhakijoita arvioidaan pyrkivän Suomeen jopa parituhatta enemmän kuin viime vuonna.\nKokemäellä vierailleen sisäasianministeriön maahanmuutto-osaston ylitarkastajan Veikko Pyykkösen mukaan luku saattaa nyt yltää 6000:een, kun se viime vuonna oli hieman reilut 4000.\nVielä vuonna 2007 hakijoita oli vain 1500.\n–Hakijoiden määrä on noussut niin nopeasti ja niin paljon, että heidän sijoittamisessaan on ongelmia.\nMaahanmuuttovirasto päättää parissa viikossa\nVierailijat viipyvät Kokemäellä korkeintaan pari kuukautta.\nPyykkösen mukaan jokaisen Kokemäelle tuodun henkilön tutkinnallinen osuus on jo tehty ja nyt odotellaan enää maahanmuuttoviraston päätöstä, jonka pitäisi saapua parin viikon sisään.\nMikäli maahanmuuttovirasto päättää, että turvapaikkaa ei myönnetä, on henkilöllä kuukausi aikaa poistua maasta.\nPyykkönen arvioikin, että tässä tapauksessa turvapaikkaa ei haluta myöntää kellekään.\n–Suomeen ei ole koskaan otettu yhtäkään EU-maasta kotoisin olevaa turvapaikanhakijaa. Tuskin nytkään tehdään\npoikkeusta. Ketään Kokemäelle sijoitetuista turvapaikanhakijoista ei tutkimusten\nperusteella myöskään koe maassaan vainoa, mikä on yksi peruste turvapaikan myöntämiselle.\nVain vuorokausi aikaa valmistautua vieraiden tuloon\nOli viime viikon maanantai, kun SPR:lle ilmoitettiin, että tiistaina saapuu 40 turvapaikanhakijaa Pitkäjärvelle. Sitä ennen Pitkäjärven Vapaaajankeskus oli ilmoittanut ministeriölle ottavansa vastaan turvapaikanhakijoita silloin, kun tilat ovat vapaana ja hakijoita ei pystytä muualle sijoittamaan.\nVaikka valmistautumiseen annettiin vain vuorokausi aikaa, on arki lähtenyt jo hyvin käyntiin Pitkäjärvellä.\nKoordinaattori Anja Tunturi SPR:stä sanoo, että vaikka yhteistä kieltä bulgarialaisten kanssa ei löydykään, pärjätään käsien, piirustusten ja eleiden avulla.\nHän ja moni muu SPR:n työntekijä sai kunnon koulun jo maaliskuussa, kun turvapaikanhakijoita tuotiin Pitkäjärven Vapaa-ajankeskukselle ensimmäistä kertaa. Tuolloin paikan valloitti viisitoista eri kansalaisuutta.\nTunturin mukaan silloin vasta ihmeissään oltiinkin, kun heidän uskontonsa tai kulttuurinsa kielsi muun muassa joidenkin ruokien syömisen.\n–Bulgarialaisille onneksi kelpaa kaikki ruoka. He eivät myöskään ahmi ruokaa käsin, vaan syövät haarukalla ja veitsellä. Tai no, haarukalla nyt ainakin.\nTunturin ja ohjaaja Maarit Tiittasen mukaan tämänkertaiset turvapaikanhakijat ovat siistiä ja ystävällistä kansaa. Tunturia ihmetyttää heidän kulttuurissaan se, että vaikka ulkona on pakkasta, vanhemmat päästävät lapset juoksentelemaan pihalle ilman kunnollista varustusta. Tiittanen kuitenkin lisää, että päivä päivältä molemminpuolinen ymmärrys lisääntyy, ja varmasti niin suomalaisten kuin bulgarialaistenkin maailmankuva tulee muuttumaan.\nSydän-Satakunta: Kokemäki valmis aloittamaan vastaanottotoiminnan (15.12.2009)\nKokemäen kaupunginhallitus päätti maanantaina, että se ottaa myönteisen kannan vastaanottokeskustoiminnan aloittamiselle. Kaupunginhallitus lähettää Satakunnan TE-keskukselle vastauksen, että kaupunki on valmis aloittamaan keskustelut turvapaikanhakijoiden vastaanottokeskuksen saamiseksi Kokemäelle.\nSydän-Satakunta: Vastaanottokeskus hallituksen pöydällä maanantaina (11.12.2009)\nKokemäellä olisi mahdollisuudet perustaa maakunnan toistaiseksi ainoa turvapaikanhakijoiden vastaanottokeskus. Kokemäen kaupunginhallitus keskustelee maanantaina turvapaikanhakijoiden vastaanottokeskuksen perustamisesta. Satakunnan TE-keskus on lähettänyt kaupungille kyselyn mahdollisen toiminnan aloittamisesta.\nKaupunginhallitus otti 30. marraskuuta myönteisen kannan kiintiöpakolaisten mahdolliselle vastaanottamiselle. Kaupunginjohtaja Martti Jalkanen sanoo, että neuvottelut kiintiöpakolaisista aloitetaan vuoden vaihteen jälkeen.\n– Kokemäellä on kuluvan vuoden aikana otettu tilapäisesti turvapaikanhakijoita vastaan kahteen otteeseen Pitkäjärven vapaa-ajankeskuksella. Asiaa on hoitanut Punaisen Ristin Satakunnan piiri yhteistyössä TE-keskuksen kanssa. Kiintiöpakolaisten vastaanottamisesta ja vastaanottokeskuksen perustamisesta päättää ensisijaisesti kunta, jonka jälkeen asia lähtee mahdollisesti liikkeelle, Jalkanen kertoo.\nSiitä, kuinka paljon pakolaisia otettaisiin vastaan tai mistä päin he olisivat, ei ole vielä keskusteltu.\nEntinen Räisälän kansanopiston kiinteistö olisi hyvä turvapaikanhakijoiden vastaanottokeskukselle.\nSydän-Satakunta: Kokemäki sai yllätysvieraita Bulgariasta (2.12.2009)\nPitkäjärven vapaa-ajankeskus muuttui tiistaina yllättäen pakolaiskeskukseksi, kun sen tiloihin majoittui 41 turvapaikanhakijaa. Asukkaat ovat Bulgarian romaneja, jotka saapuivat Suomeen lentokoneella noin viikko sitten. Turvapaikanhakijat ovat pääosin nuorta väkeä, heistä 15 on alle 18-vuotiaita.\nKoska turvapaikanhakijat ovat Euroopan unionin kansalaisia, heidän turvapaikkahakemuksiinsa sovelletaan nopeutettua käsittelyä. Sen vuoksi romanien arvioidaan viipyvän Kokemäellä vain pari kuukautta.\nHätämajoitusta hallinnoivan Punaisen Ristin Satakunnan piirin puheenjohtaja Juhani Merikallio kertoo, että bulgarialaisten on hyvin vaikea saada turvapaikkaa, sillä Suomi katsoo Bulgarian olevan turvallinen maa. Sillä perusteella, että romanit ovat Bulgariassa huonossa taloudellisessa asemassa ei ole perusteena turvapaikan myöntämiselle.\nPromenadi: Kokemäen Pitkäjärvelle turvapaikanhakijoita (30.11.2009)\nKokemäen Pitkäjärvelle majoitetaan tilapäisesti Helsingin vastaanottokeskuksesta noin 50 turvapaikanhakijaa arviolta kahden kuukauden ajaksi. Turvapaikanhakijat saapuvat tiistaina. Aikaisemmin kuluvan vuoden kevättalvella oli vastaava tilapäinen majoitus Pitkäjärven vapaa-ajankeskuksessa. Myös tuolloin toiminnasta vastasi SPR:n Satakunnan Piiri. Nyt tulijat ovat tiettävästi Bulgariasta, mukana on myös perheitä.\nSatakunnan Kansa: Kokemäki räätälöi maahanmuuttajalapsille oman luokan (11.10.2009)\nPuhdas sattuma toi Kokemäelle kesän aikana niin monta maahanmuuttajaperhettä, että kaupunki päätti perustaa perheiden kouluikäisille lapsille oman luokan.\nElokuussa aloittanut suomen kieleen keskittyvä luokka on pieni mutta pippurinen yhdistelmä neljästä eri maasta tulleita oppilaita. Lapset ovat kotoisin Puolasta, Virosta, Ukrainasta ja Thaimaasta.\nVaikka lasten taustat, äidinkielet ja kulttuurit ovat erilaisia, kaikilla on Kokemäen yhteiskoulussa nyt yksi ja yhteinen tavoite. Jokaisen on opittava suomen kieli vuodessa niin hyvin, että he pärjäävät ensi syksynä omissa nimikkoluokissaan.\nSydän-Satakunta: Pitkäjärvelle saapuu tänään 50 turvapaikanhakijaa hätämajoitukseen (11.3.2009)\nPitkäjärven Vapaa-ajankeskukseen Kokemäelle odotetaan tänään keskiviikkoiltana saapuvaksi 50:ttä turvapaikanhakijaa. Punaisen Ristin Satakunnan piiri järjestää sisäasianministeriön toimeksiannosta turvapaikanhakijoille hätämajoituksen vapaa-ajankeskuksen tiloissa.\nPunaisen Ristin Satakunnan piirin toiminnanjohtaja Paula Ilén kertoo, että vastaanottovalmisteluja tehdään nyt suurella kiireellä, sillä pakolaisten tulosta saatiin tieto vasta eilen.\nToiminnanjohtajan mukaan Helsingin vastaanottokeskuksessa kaikki tilat ovat aivan täynnä ja turvapaikanhakijoille etsitään kiireisesti tiloja ympäri Suomen. Kokemäelle tulevat henkilöt ovat Somaliasta, Venäjältä, Afganistanista ja mahdollisesti joistakin muista maista.\n– Tiedämme, että tulossa on kaksi perhettä, joissa kummassakin on kolme lasta. Loput turvapaikanhakijoista ovat yksinäisiä henkilöitä.\nPaula Ilén kertoo, että hätämajoituksessa tarvittavaa henkilöstöä rekrytoidaan parhaillaan kiireisesti. Illaksi ja yöksi tarvittava henkilöstö on jo koossa.\nPitkäjärven Vapaa-ajankeskuksen hallinnosta ja markkinoinnista vastaava Juha Koivula kertoo, että he tekivät tarjouksen majoituksesta maanantaina. Nyt he tietävät vain, että tänään pitäisi pakolaisia tulla.\n– Voimme majoittaa pakolaiset 4 – 5 viikoksi. Sen jälkeen meillä on muita varauksia, Juha Koivula kertoo.\nYLE: Kokemäelle hätämajoitukseen kymmeniä turvapaikanhakijoita (11.3.2009)\nKokemäen Pitkäjärvelle majoitetaan tilapäisesti noin 60 turvapaikanhakijaa Helsingin vastaanottokeskuksesta. Suurin osa heistä saapuu jo tänä iltana.\nAlunperin turvapaikanhakijoiden piti tulla Kokemäelle loppuviikolla, mutta heidän tulonsa aikaistui yllättäen, kertoo valmiuspäällikkö Kari Petäjä SPR:n Satakunnan piiristä.\n-Pääkaupunkiseudulla kaikki vastaanottokeskukset ovat täynnä ja paine siirtää turvapaikanhakijoita eteenpäin on kova. Onneksi Pitkäjävellä on valmiit fasiliteetiit eli sänkyjä ja peittoja ei tarvitse lähteä etsimään. Parhaillaan kymmenkunta SPR:n piirin työntekijää ja vapaaehtoista valmistelee turvapaikanhakijoiden tuloa.\nKokemäelle tulevat turvapaikanhakijat ovat kotoisin mm. Afganistanista ja Somaliasta. Heidän joukossaan on paljon nuoria aikuisia, mutta myös perheitä. Turvapaikanhakijat ovat hätämajoituksessa Kokemäellä huhtikuun puoliväliin saakka.\nSatakunnan Kansa: Kokemäelle 50 turvapaikanhakijaa (11.3.2009)\nPitkäjärven vapaa-ajankeskukseen odotetaan illalla saapuvaksi 50:ttä turvapaikanhakijaa. Punaisen Ristin Satakunnan piiri järjestää sisäasianministeriön toimeksiannosta turvapaikanhakijoille hätämajoituksen vapaa-ajankeskuksen tiloissa.\nPunaisen Ristin Satakunnan piirin toiminnanjohtaja Paula Ilén kertoo, että vastaanottovalmisteluja tehdään suurella kiireellä, sillä pakolaisten tulosta saatiin tieto vasta tiistaina.


3M™ Scotchcast™ valujatkos 92-NBC GS, koko 2, 4x4-4x35 mm2 (pää), 4x4-4x25 mm2 (haara), 2 kpl/pakkaus | 3M Suomi\n3M™ Scotchcast™ valujatkos 92-NBC GS, koko 2, 4x4-4x35 mm2 (pää), 4x4-4x25 mm2 (haara), 2 kpl/pakkaus\nSähköjohtojen T-haarajatkossarja, jonka tehokas epoksipohjainen hartsi ei sisällä CMR-aineita, isosyanaattia, halogeenia eikä SVHC-aineita\n3M™ Scotchcast™ -hartsijatkoskitti 92-NBC GS on ensiluokkainen T-haarasähköjatkos, joka soveltuu jopa 1 kV:n käyttökohteisiin. Se sisältää tehokkaan epoksipohjaisen, CMR-vapaan 3M™ Scotchcast™ -hartsin 4 GS, jonka väri muuttuu, kun hartsin kaksi komponenttia on sekoitettu oikein. Innovatiivinen 3M:n suljettu sekoitus- ja kaatojärjestelmä varmistaa hartsin nopean ja helpon viemisen läpikuultavaan muottiin.\n3M™ Scotchcast™ -hartsijatkoskittiä 92-NBC GS käytetään enintään 1 kV: n pienjännitteisten kaapeliliitosten eristykseen ja mekaaniseen suojaukseen. Se kattaa kaapelin poikkipinta-alat 4–35 mm2 ja on saatavana myös liittimellä varustettuna. 3M™ Scotchcast™- hartsijatkoskitin 92-NBC GS innovatiivinen suunnittelu mahdollistaa nopean ja siistin käytön 3M:n patentoidun annostelunokan vuoksi, joka on integroitu hartsipussiin ja muottiin. Jatkosten oikea asennus varmistetaan muotin läpikuultavuuden avulla. 3M™ Scotchcast™ 4 GS vettähylkivä ja CMR-vapaa epoksihartsi täyttää IEC 60455-3-8 -standardin vaatimukset ja on EU-direktiivin 2011/65/EU (RoHS) ja EU-direktiivin 1907/2007/EY (REACH) mukainen, mikä takaa parhaan mahdollisen sähköeristyksen ammattikäyttöön.


Lehdistötiedote: Terveystalo uusii johtamisrakenteensa - päätöksenteko ja palvelukehitys lähemmäs asiakasta - Terveystalo Oyj\nLehdistötiedote: Terveystalo uusii johtamisrakenteensa - päätöksenteko ja palvelukehitys lähemmäs asiakasta\nma, joulu 03, 2018 14:31 CET\nTerveydenhuollon toimintaympäristö elää suuressa murroksessa. Tulevaisuuden kilpailukyvyn varmistamiseksi Terveystalo järjestelee 1.1.2019 lähtien konsernin liiketoimintoja ja johtamisrakenteita vastatakseen entistä paremmin asiakkaiden odotuksiin ja tulevaisuuden haasteisiin. Muutoksella ei ole vaikutusta konsernin johtoryhmän kokoonpanoon.\n"Vahva asiakaslähtöisyys on välttämättömyys nopeasti muuttuvassa toimintaympäristössä. Uuden rakenteen myötä tavoittelemme aiempaa ketterämpää kykyä vastata asiakkaiden muuttuviin tarpeisiin sekä toisaalta varmistamme kustannustehokkuuden parantumisen jatkossakin", perustelee muutosta Terveystalon toimitusjohtaja Yrjö Närhinen.\n"Kuluttajatottumukset, digitalisaatio ja sote-uudistus muokkaavat koko terveys- ja hyvinvointipalvelu-markkinaa ennennäkemättömällä tavalla. Tässä muutoksessa mukana eläminen edellyttää muutosta myös Terveystalossa. Uskomme vahvasti, että tämä uusi rakenne antaa meille erinomaiset mahdollisuudet valmistautua näihin edellä mainittuihin muutoksiin sekä Attendo Terveyspalveluiden yrityskauppaan, jonka arvioimme edelleen toteutuvan vuoden 2018 lopussa", Närhinen jatkaa.


Neula ja lankaa: 2010 Weekly SAL - kolmas viikko\nIhan mukavastihan tuo edistyi ottaen huomioon huomattavat esteet. Migreeni ei oo kiva. Mulla ei ole virallista migreenidiagnoosia eikä siten lääkkeitäkään. Mulla on välillä pää kipee pari viikkoa putkeen siten ettei päätä kärsi kääntää eikä mikään perusapteekkikaura tehoa laisinkaan. No, oon kait liian turtunut asian tilaan, kun en jaksa lääkäriin lähteä pelkän pääkivun takia...\nTuosta työstä tulee kyllä tosi kivan näköinen ja värikäs. Toivottavasti hieronta auttaa! Varaisin vielä toisenkin ajan niin tulee vielä parempi, itselläni yksi hieronta auttaa vain hetkeksi, toinen jo pidempään kun saadaan jumit kunnolla auki.\n18. tammikuuta 2010 klo 10.48\nIhana kiraffi.. Migreeni ei ole mikään kiva juttu.. Toivottavasti hieronta auttaa....\n21. tammikuuta 2010 klo 14.37\n21. lokakuuta 2012 klo 23.49


Green Kitchen Stories Resepti\nSmoothiet ovat meidän perheemme peruskauraa, olemme kirjoittaneet niistä kokonaisen kirjankin. Ne ovat erinomainen aamupala, koska niiden valmistaminen on helppoa ja nopeaa, ja raaka-aineeksi käy kaikki mitä kaapista löytyy. Kun smoothien nesteenä käyttää appelsiinimehua, voi sekaan lisätä hedelmien sijaan paljon kasviksia. Näin saadaan pirteän raikkaita ja makeita juomia. Tätä ideaa kannattaa kokeilla! Tässä supervihreässä smoothiessa on avokadoa, pinaattia, parsakaalia, kurkkua ja kurpitsansiemeniä. Makua on terästetty tuoreella inkiväärillä; minttukin on hyvä lisä. Smoothien on oltava kylmää! Käytä siis joko jäistä parsakaalia tai jäistä pinaattia, niin se pysyy kylmänä ilman jääpaloja. Yhdessä suosikkikahviloistamme Melbournessa oli usein passiohedelmää smoothien pohjalla. Näin saatiin lasin pohjalle hienoja kuvioita. Tätä sovellamme nykyisin myös kotona, varsinkin jos haluamme lapsia testaamaan tai jos meillä on vieraita kylässä. Arjen luksusta! /Luise, Green Kitchen Stories\nVinkki: Smoothie kannattaa sekoittaa pieninä määrinä kerrallaan, etenkin jos tehosekoitin ei ole kovin tehokas. Aloita nesteellä ja pinaatilla, lisää sitten parsakaali ja kurpitsansiemenet. Hienonna viimeisellä kerralla loput ja pehmeämmät ainekset.\n1 nippu pinaattia (n. 50 g)\n5 kpl parsakaalin kukintoja (n. 50 g)\nnippu tuoretta minttua (valinnainen)\nKaada kaikki ainekset tehosekoittimeen, sekoita sileäksi täydellä teholla. Lisää ripaus vettä tai mehua, jos seos tuntuu liian sakealta. Jaa passiohedelmät ja kaada mehu ja siemenet kahteen lasiin. Kaada smoothie päälle, koristele kookoslastuilla.


Lauantaina 24.10.2009 klo 21.00\nBjarte Thoresenin ohjaaman dokumentin pääosassa on loistohotelli, joka vain vuosi avaamisen vaihtui kapitalismin maamerkistä vallankumouksen symboliksi.\nAinutlaatuisessa arkistomateriaalissa on mukana paljon kuvia myös ajalta juuri ennen vuodenvaihdetta 1959, jolloin Castron joukot valtasivat Havannan. Kaiken turbulenssin keskellä seissyt Hilton-hotelli sai uudet asukkaat: upporikkaat amerikkalaiset liikemiehet ja rahanpesijät vaihtuivat viidakkosisseihin.\nCarol Reedin ohjaama komea mustavalkoinen laajakangaselokuva perustuu Graham Greenen samannimiseen kirjaan, josta kirjailija itse teki käsikirjoituksen.\nMiehemme Havannassa on brittihuumorin tyylipuhdas edustaja, jossa kauheita tapahtumia ja maailmanhistorian pyörteitä seurataan ironiselta etäisyydeltä.\nWormold ei saa kaivettua esiin kunnon vakoilu-uutisia, joten hän alkaa keksiä niitä omasta päästään. Tämä johtaa tappavan vaaralliseen peliin, kun muiden maiden vakoilujärjestöt lähettävät omat agenttinsa Havannaan.


Flying Saucer Suunniteltu Greener Air Travelille - 2019 | Teknologia\nJulkaistu: Teknologia • Luettu: 173\nKuvittelut ulottuvat hiilidioksidipäästöjen vähentämiseksi kasvavassa teollisuudessa.\nYmpäristöystävälliset matkustajat ostavat ilmaston lämpenemisen syyllisyytensä hiilidioksidipäästöihin, jotka edistävät tuulipuistoja ja metsittämistä. Sillä välin lentoliikenteen insinöörit ottavat toista reittiä, suunnittelemalla ympäristöä kestävämpää lentokonetta, joka saattaa kaatua pitkän aikavälin käsityksiä lennon suunnittelusta.\n"Haluan päästä eroon lieriömäisestä rungosta, jossa on siipiä", sanoi Etnel Straatsma Delftin teknillisestä yliopistosta Hollannissa.\nTulevaisuuden taso, Straatsmon visio, saattaa olla yhtä villi kuin lentävä lautanen. Hän ja muut insinöörit pelaavat kevyemmillä materiaaleilla, ja jotkut pohtivat ideoita yhtä radikaalina kuin palaavat potkurikäyttöisiin lentokoneisiin ekoystävälliseksi vaihtoehtona matkustajien suihkukoneille.\nStraatsma johtaa hiljattain muodostettua CleanEra-projektia, jonka tavoitteena on suunnitella "erittäin ympäristöystävällinen kone", joka vapauttaa 50 prosenttia vähemmän hiilidioksidia matkustajakuljetukselle kuin nykyiset matkustajat. Projekti "greenliner", joka on suunniteltu kuvioina lentokoneena, vähentää myös muita epäpuhtauksia ja melua Euroopan avaruusjärjestön ACARE-suositusten mukaisesti.\nHaasteena on, että nykyaikaiset lentokoneet ovat jo lähes mahdollisimman optimoituja, sanoi Alexander de Haan, myös Delftista, mutta ei CleanEran kanssa. Hän on tutkinut erilaisia suunnittelumuutoksia ja havainnut, että ne voisivat vähentää hiilidioksidipäästöjä ja melutasoja korkeintaan 10-15 prosenttia.\n"Nämä ideat eivät voi pysyä 5 prosentin kasvulla, jota [lentoyhtiön] teollisuus jatkaa vuosi vuodelta", De Haan sanoi.\nIlmailu on noin 2 prosenttia globaaleista hiilidioksidipäästöistä, mutta monet ovat huolestuneita siitä, kuinka nopeasti teollisuus kasvaa. Vuoteen 2050 mennessä ilmakuljetukset saattavat olla 5 prosenttia tai enemmän ilmaston lämpenemisen vaikutuksesta hallitustenvälisen ilmastopaneelin vuoden 1999 raportin mukaan.\nVaikka arviot vaihtelevat, lentäminen tasossa vapauttaa noin 1 kiloa hiilidioksidia kilometriä kohti matkustajaa kohden, mikä on suunnilleen sama kuin auton vetäminen samalla etäisyydellä.\nLentokoneiden jatkuva uudistaminen on auttanut vähentämään päästöjä matkustajilta 2,5-2 prosenttia vuodessa, sanoo kansainvälisen ilmaliikennealan liiton Andreas Hardeman. Mutta hän oli samaa mieltä siitä, että nykyinen paradigma on voinut olla "rivin loppu".\n"Ever since Boeing 707 ensin lensi vuonna 1957, lentomatkustajat... ovat muuttuneet hyvin vähän niiden perusulottuvuudesta", Hardeman sanoi. "Koska perusrakenteen tulevat parannukset ovat kuitenkin yhä vaikeampia, taloudelliset ja ympäristölliset paineet merkitsevät sitä, että radikaalin muutoksen tapaus kasvaa."\nRadikaalimuutos voi tarkoittaa uuden materiaalin ja muodon käyttöönottoa tai edes elvyttää "vanhoja" propulsiojärjestelmiä.\nYksi idea on palata potkurit, jotka ovat polttoainetta tehokkaampia kuin suihkut, vaikka "jet" (kaasuturbiini) moottori pyörittää potkurin terät. Epäkohtana on, että potkurikäyttöiset lentokoneet ovat tyypillisesti hitaampia, mikä Straatsma ei pidä hyväksyttävänä.\n"Yksi vaatimuksistani on lisätä mukavuutta, emmekä voi tehdä sitä tekemällä lentoja pidempään", hän sanoi.\nSilti on olemassa potkurimallit, joissa on ohuet, erikoisesti kaarevat terät, jotka pystyvät saavuttamaan Mach 0.8: n nykyiset (noin 530 mph: n) matkustajakoneiden nopeudet. Ongelmana on se, että terät ovat kääntyneet niin nopeasti, että vinkit luovat äärimmäisen äkillisiä iskuja.\nStraatsma sanoo, että hänen ryhmänsä tarkastelevat tapoja vähentää tätä kohinaa, ehkä asettamalla kaksi potkuriään peräkkäin vastakkain pyörivillä terien kanssa.\nKomposiittimateriaalit, jotka on vahvistettu kudotuilla kuiduilla, on toinen tapa edetä. Ne voivat olla yhtä voimakkaita kuin metallit ja painavat vähemmän, mikä vähentää polttoaineen käyttöä. Boeing julkaisi äskettäin 787 Dreamlinerin, joka on 50 prosenttia "muovia" painon mukaan.\nBrittiläinen edullinen lentoyhtiö easyJet hiljattain paljasti lyhyen matkan matkustajakoneen suunnittelun, joka tuottaa 50 prosenttia vähemmän hiilidioksidia ja joka voitaisiin rakentaa vuoteen 2015 mennessä.\nMutta de Haan uskoo, että komposiitteja yksinkertaisesti vaihdetaan alumiinista. Uuden materiaalin täysimääräisen hyödyntämisen ansiosta insinöörit joutuvat "ajatelemaan komposiitteja" sanasta.\nJos rungot valmistettiin kokonaan rullaamalla kuituja haluttuun kuvioon metallilevyjen liittämisen sijasta, "voit saavuttaa 30 prosenttia painonpudotuksen", de Haan sanoi.\nSen lisäksi, että se on kevyempi, komposiitit tarjoavat suurempaa vapautta muotoilemaan lentokoneen, joka voisi hyötyä aerodynamiikasta.\nKoko komposiittitaso ei välttämättä ole toteutettavissa milloinkaan, sanoo Straatsma, koska komposiitit eivät ole yhtä lämmönkestäviä kuin metalli, ja jotkut niistä absorboivat kosteutta, erityisesti ongelmaa siipien etureunassa.\nBiopolttoaineet voisivat olla keino vähentää lentomatkan hiilijalanjälkeä. Jotkut lentäjät lentävät nyt 30 prosentin biopolttoaineella, joka on sekoitettu kerosiinilla, joka on yhteinen lentopetroliaine.\nMutta on olemassa huolenaiheita siitä, että korkeammat biopolttoaineseokset voivat jäätyä nolla-lämpötiloissa korkealla korkeudella.\nVetypolttoaine voi olla toinen vaihtoehto, mutta sen täytyy ehkä odottaa tekniikkaa, joka voi varastoida kaasua pienempiin säiliöihin kuin mitä tällä hetkellä tarvitaan.\nToinen mahdollisuus on sijoittaa enemmän matkustajia yhteen tasoon. Niin sanottu sekoittunut siipirunko, jossa istuimet ulottuvat siipiin, voisi kuljettaa 800 matkustajaa.On kuitenkin huolestuttavaa, että ihmiset, jotka istuvat kaukana keskiakselista, saattavat joutua paremmaksi. Ei ole myöskään selvää, että tällaisten kapasiteettilentokoneiden käyttö on monella reitillä.\nVaikka nämä radikaalit muutokset osoittautuvat toteuttamiskelpoisiksi, niiden täytäntöönpano voi kestää vuosikymmeniä. Tämän vuoksi de Haan kannattaa myös tarkastella politiikan ja elämäntavan muutoksia.\nHän ei kuitenkaan välttämättä ajattele ihmisten leikkaavan lentämiseen. Eräs ratkaisu voisi olla säästää polttoainetta liikuttaessa lomanviettäjiä hitaammin, alemmalla lentävällä ilma-aluksella, mutta sitten "aloittaa puolueen alus", de Haan ehdotti. Se ei olisi lentävä lautanen vaan risteilyalus taivaalla.\nPidemmät lentoyhtiöt, jotka ovat ehdottaneet ilmaston lämpenemisen torjuntaa\nMiten Sähkömagneetit Toimivat\nPuu-Uunit: Kuuma Tekniikka\nNavy Avaa Nälkäpelien Armeijan Sotilasrobotteihin\n"Alice In Wonderland" Dodo Murhattiin Kylmäveressä\nMiten Höyrykattilat Toimivat\nKuinka Satunnaiset Robotit Auttavat Nopeuttamaan Ihmisen Ongelmanratkaisua


10 yleistä seurausta tupakoinnin lopettamisesta | Zonnic nikotiinivalmisteet\nJotkut lopettamisen jälkeiset oireet ja sivuvaikutukset voivat tuntua kamalalta, mutta ne menevät ohi. Tupakoinnin lopettamisen jälkeen, kehossasi alkaa tapahtua useita positiivisia asioita. Jotkut sivuvaikutukset voivat kuitenkin tehdä hetkellisesti elämästäsi hankalaa, kun kehosi tekee työtä parantuakseen ja sopeutuakseen uuteen savuttomaan elämään. Voit tuntea huimausta, päänsärkyä ja pistelyä käsissä sekä jaloissa. Yskä ja kurkkukipu eivät ole harvinaisia. Voit tuntea myös pahoinvointia ja kärsiä ummetuksesta.\nMutta se menee ohi ja on asioita, joita voit tehdä vaivan helpottamiseksi. Lue alta 10 yleisintä vaikutusta ja mitä voit tehdä lievittääksesi niitä.\nKun lopetat tupakoinnin, aineenvaihdunta voi heikentyä ja kalorit palaavat hitaammin. Tästä syystä painosi voi nousta tupakoinnin lopettamisen jälkeen.\nPainonnousu ja kiristävät vaatteet voi tuntua epäreilulta seuraukselta lopettamiseen. Vaarana voi olla, että unohdat tupakoinnin lopettamisen hyödyt, jos painonnousu vie huomiosi muualle.\nYritä miettiä, mitä saat vähentämällä tai lopettamalla tupakoinnin. Voit ehkä syödä vähän vähemmän tai hitaammin. Muista juoda lasillinen vettä ennen syömistä ja ennen päivittäistä liikuntaa.\nLue lisää tupakoinnin lopettamisesta ilman painonnousua>\nVaurioituneet värekarvasi alkavat toipua. Tämä voi tuntua kutinana ja kurkun ärtymisenä ja saada sinut yskimään. Yskimäsi lima voi myös olla värjääntynyttä.\nKun lopetat tupakoinnin, voit kärsiä sivuvaikutuksista. Voimakas tarve tupakoida on yleinen oire, joka kestää noin 20-30 sekuntia. Ne sekunnit voivat tuntua ikuisuudelta.\nKävele ympäri asuntoa, kuuntele jotain suosikkikappalettasi tai juo lasillinen vettä. Kokeile erilaisia asioita. Löydät varmasti jotain, mikä auttaa sinua tupakanhimoa vastaan. Näin hallitset tupakoinnin sivuvaikutukset >\nSanotaan, että inkivääri ja vahvat mausteet voivat auttaa. Hieronta, jooga ja venyttely auttavat osaltaan lihasten rentouttamisessa. Voit kokeilla myös kylmää, jääpala ohimolla tai kylmä pyyhe, jonka laitat niskallesi, lievittää kipua nopeasti.\nSivuvaikutukset ja voimakas tupakanhimo voivat aiheuttaa masennusta. Yksi syy voi olla se, että tunnet puutetta onnellisuushormoni dopamiinista.\nKun mieliala laskee, voit kokeilla ananasta, lohta tai kikherneitä. Ne voivat auttaa kehoa tuottamaan dopamiinia. Tomaatit, kurpitsansiemenet ja kaurajauho ovat muita pieniä onnentuojia.


Tammervoima - Ympäristövaikutusten arviointimenettely\nYmpäristövaikutusten arviointimenettely 2010-2011\nTammervoiman hyötyvoimalaitoksen ympäristövaikutusten arviointimenettely toteutettiin 2010-2011. Ympäristövaikutusten arviointimenettely (YVA) on ympäristöluvan myöntämiseen liittyvä menettely, joka vaaditaan erilaisten hankkeiden suunnittelun yhteydessä silloin, kun ne voivat aiheuttaa merkittäviä ympäristövaikutuksia. YVA-menettely lisää kansalaisten mahdollisuuksia osallistua ja vaikuttaa hankkeiden suunnitteluun. Ympäristövaikutusten arvioinnissa käytimme hyväksi Ramboll Finland Oy:n asiantuntemusta.\nArvioitavat paikat olivat Lielahti, Sarankulma, Rusko ja Tarastenjärvi. Sijantipaikkojen lisäksi arvioitiin ns. 0-vaihtoehtoa eli hankkeen toteuttamatta jättämistä. Omana osanaan arvioitiin Tarastenjärvelle suunnitellun biokaasulaitoksen vaikutuksia.\nYmpäristövaikutusten arviointimenettely alkoi, kun toimitimme arviointiohjelman 1.7.2010 hankkeen yhteysviranomaiselle, joka on Pirkanmaan elinkeino-, liikenne- ja ympäristökeskus (ELY). Arviointiohjelmassa selvitettiin, mitä hankkeen toteuttamisvaihtoehtoja ja vaikutuksia suunnittelun aikana tullaan selvittämään. Viranomainen antoi lausuntonsa ohjelmasta. Selvitykset tehtiin arviointiohjelman mukaisesti ja tulokset koottiin arviointiselostukseen. Selostus luovutettiin ELY-keskukselle helmikuun 2011 puolivälissä. Ympäristövaikutusten arviointi päättyi, kun ELY-keskus antoi lausuntonsa selostuksesta 24.5.2011.\nYmpäristövaikutusten arviointi eteni arviointiohjelman mukaisesti\nViranomainen kuulutti yva-ohjelman vireilläolosta 17.8.2010. Ohjelma oli nähtävillä Pirkanmaan ELY-keskuksen ja Tammervoiman verkkosivujen lisäksi vaikutusalueen kunnissa.\nHankkeen kaikille avoin ohjelmavaiheen yleisötilaisuus järjestettiin Tampereen yliopistolla tiistaina 31.8.2010. Arviointiprosessi jatkui, ja vaikutusalueen asukkaista ja muista toimijoista koottiin asukastyöryhmiä. Kirjallisia mielipiteitä arviointiohjelmasta otettiin vastaan 15.10.2010 saakka. Viranomainen käytti annettuja lausuntoja laatiessaan lausuntoaan ohjelmasta.\nArviointiselostusta esiteltiin yleisölle\nKaikille avoimessa yleisötilaisuudessa 16.3.2011 Tampereen yliopistolla esiteltiin arvioinnin keskeisiä tuloksia. Tilaisuudessa oli paikalla viranomaisen, konsultin ja hankevastaavien edustajat. Tilaisuuden muistio on nähtävillä verkkosivuilla sen valmistuttua.\nLisäksi YVA-selostus oli nähtävillä kuulutusaikana maaliskuun alusta huhtikuun loppuun (1.3.–29.4.2011) vaikutusalueen kunnissa Tampereella, Lempäälässä, Kangasalla, Pirkkalassa, Nokialla ja Ylöjärvellä. Selostusraportti on lisäksi luettavissa kirjastoissa, Pirkanmaan ELY-keskuksessa sekä Internet-sivuilta), ja siitä oli mahdollista esittää mielipiteitä Pirkanmaan ELY-keskukselle 29.4.2011 mennessä. Mielipiteitä jätettiin nelisenkymmentä määräaikaan mennessä. Viranomainen kokosi annetut mielipiteet ja lausunnot ja laati niiden sekä oman asiantuntemuksensa pohjalta lausuntonsa.\nTammervoiman YVA-prosessin ohjausryhmän jäsenet:\nPentti Rantala, Pirkanmaan Jätehuolto Oy\nOras Tynkkynen, Pirkanmaan Jätehuolto Oy\nHarri Willberg, Tampereen kaupunki\nRisto Laaksonen, Tampereen kaupunki\nJukka Mäkelä, Kangasalan kunta\nAnssi Koski, Pirkkalan kunta\nSatu Appelqvist, Pirkanmaan Liitto\nKari Korpela, Pirkanmaan ELY-keskus\nMika Pekkinen, Tampereen Sähkölaitos Oy\nAntti-Jussi Halminen, Tampereen Energiatuotanto Oy\nTiivistelmä arviointiselotuksesta (pdf)\nHankevastaavien tilannekatsaus 16.3.2011 (pdf)\nYleisötilaisuuden muistio 16.3.2011 (pdf)\nSelostuksen esittelydiat yleisötilaisuudesta (pdf)\nELY-keskuksen kuulutus yva-selostuksesta (pdf)\nYhteysviranomaisen (ELY) lausunto arviointiohjelmasta (pdf)\nTiivistelmä ohjelmasta (pdf)\nArviointiohjelma (pdf, 6536Kt)\nYleisötilaisuuden muistio 31.8.2010 (pdf)\nELY-keskuksen kuulutus yva-ohjelmasta (pdf)


Halpa konserttilippu lahjaksi – vai oliko se halpa sittenkään? – Euroopan kuluttajakeskus Suomessa\nHalpa konserttilippu lahjaksi – vai oliko se halpa sittenkään?\nErilaisiin musiikki-, kulttuuri- ja urheilutapahtumiin ostetaan usein lippuja lahjaksi. Suosittujen tapahtumien ensimmäisenä myyntipäivänä virallisen lippumyyjän verkkosivut ja puhelinmyynti monesti ruuhkautuvat ja liput saattavat jopa loppua. Voi olla suuri houkutus hankkia lippu hinnalla millä hyvänsä ja mistä tahansa, mutta on syytä pitää mielessä, että trokarit ja huijaamismielessä liikkeellä olevat tahot voivat käyttää innokkaita faneja hyväksi. Euroopan kuluttajakeskus on koonnut vinkkejä lippujen turvalliseen ostamiseen.\nKonsertti- ja tapahtumalippujen ostaminen verkosta on kätevää ja yleistä. Lippujen välittäjiä on useita sekä kotimaassa että ulkomailla. Suurimpiin ja suosituimpiin tapahtumiin lippuja myy yleensä useampi lipunvälittäjä, mutta tapahtumilla on tapana valita virallinen lipunvälittäjä.\nJos haluat lipun, selvitä etukäteen virallinen myyjä tai myyjät. Tapahtuman verkkosivulta ja sosiaalisesta mediasta löydät oikean lipunvälittäjän. Esimerkiksi Googlen ensimmäinen tulos ei välttämättä ole virallinen lipunmyyjä, vaan maksettu mainos. Välittäjillä saattaa olla korkeammat hinnat tai ylimääräisiä kuluja, jotka huomaat vasta maksuvaiheessa.\nEuroopan kuluttajakeskukseen on tullut valituksia konsertti- ja tapahtumalippujen ostamisesta verkosta. Kuluttajat ovat etsineet halpoja lippuja ja ostaneet liput haluamaansa tapahtumaan verkosta ulkomaisen välittäjän kautta ja luulleet saaneensa liput edullisesti. Kuitenkin maksuvaiheessa on käynyt ilmi, että hinta on todellisuudessa luultua huomattavasti korkeampi.\nSuomalainen kuluttaja osti liput jalkapallo-otteluun Englantiin. Ottelua jouduttiin siirtämään ja kuluttaja olisi halunnut peruuttaa liput ja saada rahansa takaisin. Näin ei kuitenkaan käynyt, eikä lippujakaan koskaan toimitettu kuluttajalle.\nKuluttaja halusi ostaa tyttärelleen liput kesäfestivaaleille. Etsittyään verkosta kuluttaja päätyi sveitsiläisen lipunmyyjän sivuille, valitsi haluamansa liput ja tarkasti hinnan. Verkkosivuille tuli ilmoitus, jossa kehotettiin kiiruhtamaan, koska lippuja oli enää vähän jäljellä. Hermostuksissaan kuluttaja osti liput tarkastamatta loppusummaa. Luottokorttilaskussa loppusumma olikin huomattavasti luultua suurempi, sillä siihen oli lisätty arvonlisävero. Kuluttaja halusi purkaa kaupan, mutta lipunmyyjä ei suostunut.\nVinkkejä turvalliseen lippujen ostamiseen verkossa\nOnko myyjä varmasti tapahtuman virallinen lipunmyyjä? Tarkasta tapahtuman virallinen lipunmyyjä tapahtuman verkkosivulta. Jos et ole varma, kysy. Googlen ensimmäiset hakutulokset ovat usein mainoksia. Vaikka yritys mainostaisi olevansa virallinen lipunmyyjä, se ei sitä välttämättä ole.\nJos et tunne yritystä, tarkasta sen tiedot. Lipunvälittäjän sivustolla pitäisi näkyä yrityksen nimi, osoite ja puhelinnumero. Pelkän sähköpostiosoitteen kanssa ei kannata asioida. Tarkasta myös yrityksen maa, sillä emme voi auttaa EU:n ulkopuolisten yritysten kanssa olevissa kiistoissa.\nVarmista tilaustietojen oikeellisuus. Varmista, että annat yhteystietosi oikein ja tiedät, mitä olet tilaamassa. Et voi vaihtaa lippua, jos olet valinnut esimerkiksi väärän paikan.\nTarkista lippusi hinta. Kuinka paljon olet valmis maksamaan? Lippujen hinnat usein vaihtelevat riippuen katsomosta tai tapahtuman kestosta. Tuleeko esimerkiksi valitsemastasi toimistutavasta lisäkuluja?\nVarmista, että ymmärrät tilaus- ja peruutusehdot. Huomaathan, että lippujen välittäjällä ei yleensä ole valtuuksia vaihtaa tai ostaa tilaamiasi lippuja takaisin, vaan asiasta päättää tapahtumanjärjestäjä.\nMillä kielellä saat asiakaspalvelua? Suomalaiskuluttaja ostaa mielellään toimijoilta, jotka tarjoavat lippuja suomen kielellä. Varsin usein kyseessä on kuitenkin ulkomainen toimija ja joudut reklamaatiotilanteessa käyttämään englantia.\nLue toimitusehdot. Saatko tilaamasi lipun fyysisesti postissa vai pitääkö sinun tulostaa se itse? Voitko tilata lippusi kännykkään vai pitääkö sinun noutaa se jostain? Vaihtoehtoja on monia. Joistakin toimitusvaihtoehdoista voidaan veloittaa ylimääräistä, joten muista tämä valintaa tehdessäsi. Joissakin tapahtumissa käytetään nimikoituja lippuja lipputrokaamisen estämiseksi.\nTurvallinen maksaminen. Maksa luottokortilla, jos suinkin mahdollista. Luottokortilla maksaessasi voit vaatia maksunpalautusta luottokorttiyhtiöltä, mikäli lippua ei toimiteta.\nOikeusturva. Kuluttajansuojalaki koskee vain yrityksen ja yksityishenkilön välistä kauppaa. Jos ostat lipun esimerkiksi huutokauppasivustolta yksityishenkilöltä, kyseessä on kahden yksityishenkilön välinen sopimus. Euroopan kuluttajakeskus voi auttaa vain yrityksen ja kuluttajan välisissä, maiden rajat ylittävissä kiistoissa eli kun yritys sijaitsee jossain toisessa EU-maassa, Norjassa tai Islannissa. Kotimaisten yritysten kohdalla kuluttajia auttaa kuluttajaneuvonta.\nVaro lipputrokareita! Suosittuihin tapahtumiin myydään usein lippuja yksityishenkilöiden toimesta erilaisilla alustoilla. Läheskään kaikki myyjät eivät ole rehellisiä, joten harkitse tarkoin, haluatko ostaa tuntemattomalta.\nLue lisää turvallisesta verkko-ostamisesta verkkosivuiltamme.


Varpaiden syöjiä sängyn alla\nJulkaistu: 9.9.2019 11:11\nOtsikko: Sängyn alla on vaarallinen hirviö\nKuvaus: Varpaiden syöjiä sängyn alla\nHakusanat: Perse, pylly, hirviö, sänky,\nAika: 2019-09-09 11:35:36\nOnpa isot kivespussit\n<Monskuu> vsm En mä sitte.\n<vsm> Monskuu Mites jos ei ole läheskään yhtä isot mutta roikkuu yhtä pitkällä. Oisitko kiinnostunut?\n<Treuho> Itekin nukun noin :D\n<pipulinpamputtaja> Monskuu Ei ehkä IIIhan ekana tulis mieleen...mutta tarppeeks kauan kun kattelis, varmaan jossain vaihees vois tullaki. Mutta sekin kävisi vain mielessä.\n<jagge84> vsm Kiitos! Menin pähkinöiksi. Pelastit surkean maanantai päiväni.\n<Monskuu> vsm Lipaisisin.\n<wili1> Kaapissa on vaarallinen natsi!\n<kirppusäkki> Minä runkkasin tälle kuvasarjalle.\n<Juk3s> Satanic Rimjob\n<vsm> Onpa isot kivespussit\n10 230 katselukertaa


Rakkautta aú lait: @VUOKATTI\nTorstai aamuna purin matkalaukkuni Puumala-reissun jäljitä ja vein varastoon. Torstaina kerkesin taas viettää aikaa kotona Kukan kanssa ja käytiin kuvailemassa (tästä vähän enemmän myöhemmin) ja illasta sainkin kaivaa matkalaukun taas esille ja pakata uusiks, sillä päätettiin lähteä viikonlopuks Vuokattiin! Lähettiin siis varhain perjantai aamuna kohti Vuokattia. Tää alkaa jo muistuttaa perinnettä, sillä ollaan nyt käyty Vuokatissa joka talvi niin kauan kun muistan (lukuunottamatta viime vuotta ja yhtä toista...) Oli kokonaisuudessaan tosi onnistunu viikonloppu! Majotuttiin Sokos-hotellissa, jonka sängyt on varmaan yks maailman parhaista paikoista nukkua! Niin pehmeet, isot, kuohkeet...bueno. Ja aamiaisbuffet...jotain niin täydellistä, ainoastaan sunnuntaiaamuisia lettuja oli hieman ikävä, mutta suklaavesiputous korvas sen täysin! Se oli mun mielestä ihan sairaan siisti. Ja kun vähän mielikuvitusta käytti, löyty tuolta buffetista löyty(dippaukseen tarkotettujen vaahtokarkkien lisäks) vaikka mitä dipattavaa! En kehdannut reissun jokaisesta ruoka-annoksesta kuvaa laittaa tähän postaukseen, joten valitsin vaan parhaimman, eli eilisen lounaan pääruuan. Käytiin urheiluopiston buffetissa syömässä, ja jo pelkkällä salaattipöydällä ois voinu täyttää vatsan! Niin herkullisia erilaisia alkuruokia/salaatteja siellä oli! Pääruokakin oli herkullista ja jälkiruuaksi oli suklaarahkaa pähkinäruoheella. I love it! Perjantaina lähdettiin hiihtämään, ja ladutkin oli yllättävän hyvässä kunnossa! Illalla käytiin vielä ulkoilemassa, mutta muuten sit otettiinkin ilo irti hotellihuoneesta ja lepäiltiin. Lauantaina aamupäivästä alko sataa räntää lähes poikkisuunnassa (eli tuuli mielettömästi) niin suunnattiinkin kuntosalille. Myöhemmin tää sade kuitenkin loppu ja sää vaihtu ihan mahtavaks! Suunnattiin siis rinteeseen, kuten näkyy. Rakastan Vuokatin rinteitä! Voisin hehkuttaa lisää noita rinteitä (eli katteja, heh), mutta taidampa vaan sanoa, että menkää ja kokeilkaa itse joskus! Illalla sit jalat kipeinä (kuntosalilla tuli tehtyä sellanen treeni, että tuntu poikkeuksellisen paljon jaloissa loppumetreillä toi laskettelukin) suunnattiin syömään.\nTänä aamuna lähin vielä yksin rinteeseen pariks tunniks, ja lähettiin sitten iltapäivällä ajamaan suoraan tuolta rinteiltä Kuopioon. Eipä palellu yhtään istua autossa päällä kolmekerrosta vaatetta! On olemassa joku tän tapanen sanonta, että "aina on kiva palata kotiin" mutta ei se musta vaan mee näin! Jotenkin siellä rinteessä unohtu ihan kaikki ikävät jutut ja oli niin aidosti talvista. Kun tuun kotiin, tiiän että mun pitäs kaivaa koulukirjat jostain, joita en oo loman alkamisen jälkeen nähnytkään ja mennä ajoissa nukkumaan. Samalla alkaa painaa kaikki muutkin asiat päälle, koska tällä hetkellä mulla on aika "monta rautaa tulessa" jos noin voi sanoa. Kärsin ehkä muutenkin jonkinsortin kevätmasennuksesta (okei, masennus on aivan liian vahva sana tälle) mutta en vaan yhtään tykkää keväästä. Niin valosaa, niin likasta, niin...inhottavaa. Kevään vois mun puolesta skipata kokonaan, ja siirryttäis suoraan talvesta kesään!\nHauskat viikot kaikille ja koittakaahan jaksaa!\nWrote by Ansku D Kello 8:39 ip.\n>> Hiihto, Hiihtoloma, Laskettelu, Loma, Urheilu, Vuokatti\nAnonyymi 10. maaliskuuta 2014 klo 16.48\nsori mutta pakko kysyä, tunnetko tuota kolmannes kuvas olevaa tyyppiä? on nimittäi ihan mun isän näkönen :D en itte ollu vuokatissa mutta isä oli, ja sillä on just tuollaset vermeet...\nAnsku 15. maaliskuuta 2014 klo 18.07\nOho mikä sattuma! En tunne, ku olin just räpsimässä maisemakuvia niin "joku tyyppi" laski siihen kuvaan ja koska tota henkilöä ei tosta tunnista lisäsin sen nyt tänne :D mutta tosi mahdollista, että kuvassa on sun iskä :p\nAnonyymi 10. maaliskuuta 2014 klo 17.04\nTuolla on upeet maisemat ja kauhee karkinhimo iski nyt :P\nKiia Emilia 10. maaliskuuta 2014 klo 21.55\nRakastan kans vuokattia ja sen rinteitä, ihan jotain mahtavaa! Kiva postaus taas kerran :). Oliks sulla muuten GoPro tms. mukana rinteillä vai? (--:\nAnonyymi 15. maaliskuuta 2014 klo 11.12\noot super nätti:))


10.2.2015 12:34 Timo Heinonen\nMetsät ovat Suomen tärkein luonnonvara. Tämän takia niitä on hoidettava hyvin. Suomalainen metsä on luonnoltaan monipuolista ja sen luontoarvo on korkea. Suomalaisesta metsästä moni saa leivän pöytään tai ainakin särvintä leivän päälle. Meille...\nElintarvikkeiden tuoteselosteita parannettiin\n5.2.2015 18:12 Timo Heinonen\nElintarvikkeiden tuoteselosteita parannettiin- Alkuperämerkinnät vaativat vielä lisätyötä.Elintarvikkeiden pakkausmerkintöjä ja ravintoarvomerkintöjä uudistettiin niin, että ne tulivat voimaan isolta osin nyt 14.12.2014 ja kokolaajuudessaan vuoden...\n5.2.2015 18:10 Timo Heinonen\nSuomalaiset arvostavat kotimaista ruokaa- Yli 60% tarkistaa ruuan alkuperän kaupassaTaloustutkimuksen vuosittainen Suomi syö -tutkimus on mielenkiintoista luettavaa vuodesta toiseen. Erityisen mukava on huomata laajan tutkimuksen tuloksissa...